הוועדה לביטחון לאומי, כנסת 25, פרוטוקול מספר 12, 2023-03-20 00:00

צביקה פוגל: שלום, צוהריים טובים, אנחנו נתחיל בדיון

צביקה פוגל:  השעה 12:30 וכמו שאתם יודעים, אני מכבד את מי שעומד בזמן

צביקה פוגל:  אנחנו התכנסנו לכאן לדיון מעקב אחרי היערכות כלל הגורמים להילולת הרשב"י במירון

צביקה פוגל:  כמה דברים כפתיחה כדי שנוכל להיות ממוקדים ומקצועיים בדיון הזה

צביקה פוגל:  אני מזכיר לכולנו שההילולה קורית במשך ארבעה ימים מה-7 עד ה-10 במאי, ט"ז עד י"ט באייר, מה שאומר שנשאר לנו ברוטו 47 ימים מהיום עד היום הראשון של האירועים, כלומר עד תחילת ההתכנסות שזה יום ראשון ה-7 במאי

צביקה פוגל:  הנושאים העיקריים שרשמנו לעצמנו להתעסק בהם כדי לראות שאנחנו באמת מוכנים יצאו בסיכום שהוצאנו בדיון הקודם כשערכנו אותו, ואני רוצה לעבור על שמונה נושאים כאלה כדי שאתם תוכלו להתייחס לנושאים האלה בדיוק

צביקה פוגל:  אני מניח שאני לא מחדש לכם כלום

צביקה פוגל:       הנושא הראשון היה החקיקה להסדרת האירוע בהר מירון, איפה זה עומד, מה אני צריך לעזור, איפה אני צריך להיכנס אם בכלל? הדבר השני היה פרסום המתווה כדי לראות שאנחנו באמת מיישמים את הלקחים מהפעמים הקודמות, גם מהפעם הלא טובה לפני שנתיים וגם מהפעם הטובה אך לא מושלמת בשנה שעברה

צביקה פוגל:  הנושא השלישי היה הביטוח, בעיקר נושא שהעלתה המועצה האזורית מרום גליל

צביקה פוגל:  אנחנו נדבר עם המנכ"לית בזום

צביקה פוגל:  הדבר הרביעי היה מיקום כוחות והחפ"ק, איפה באמת כל דבר עומד בכוחות ומשימות? אם אפשר יהיה להציג את זה על גבי מפה או כל כך דבר אחר, אני אשמח כדי שנוכל באמת להתרשם ולהתרשת

צביקה פוגל:       אני מזכיר, אנחנו ביום ראשון הבא בסיור שבו בעצם אני כבר אומר לכם, אנחנו, חברי הוועדה נשחק חוגג שמגיע לאירוע עם אוטובוס, חניית אוטובוסים, מפה מה קורה איתו, כל המסלול שהוא צריך לעבור כדי שנראה ונוודא שבאמת הכול מוכן

צביקה פוגל:  הנושא החמישי היה נושא משולב של תשתיות, בטיחות, בריאות, כלומר כל הנושא של כיבוי והצלה, קציני בטיחות, מהנדסי בטיחות, רישוי עסקים, כל הדברים שצריך לראות שבאמת קיימים

צביקה פוגל:  צירי תנועה וצירי פינוי במקרה שכן יש איזשהו אירוע שנצטרך לתת עליו מענה

צביקה פוגל:  הנושא השביעי, הכנסת אורחים, כלומר כל הנושא של ההסעדה, שירותים, כל הדברים האלה שנוגעים יותר לתנאי שירות

צביקה פוגל:  הנושא השמיני היה מתחמי הלינה המוסדרים

צביקה פוגל:  אלה שמונת הנושאים

צביקה פוגל:       כל אחד שיתייחס לדברים שנוגעים לו כדי שבאמת נראה שהדברים מוכנים, כשהמטרה של הדיון הזה בסופו של דבר, למי ששואל את עצמו למה התכנסנו, אז זה כדי לוודא באמת שרצף הפעולות שאנחנו צריכים לקיים מאפשרים קיום אירוע ללא נפגעים, את המטרה של כולנו

צביקה פוגל:  הרי זה מה שאנחנו רוצים

צביקה פוגל:  ב-11 במאי, יום אחרי האירוע נתכנס ונאמר לעצמנו, חגגנו, היה שמח, נגמר בשמחה, אין נפגעים

צביקה פוגל:  זה מה שאנחנו רוצים

צביקה פוגל:  כדי לראות שזה באמת מה שקורה, בואו נראה שאנחנו עושים את כל הפעולות הנדרשות

צביקה פוגל:  אני מודה לכל מי שהגיע והשקיע את הזמן כדי להגיע לכאן

צביקה פוגל:      מילות פתיחה שלך יוסי, בבקשה

יוסף דייטש: צוהריים טובים לכל החברים, לכל המשתתפים

צביקה פוגל: זה האחראי האמיתי, כן? שלא תבינו לא נכון

יוסף דייטש: האחראי האמיתי זה אלה שיושבים פה היום, האחראים האמיתיים

יוסף דייטש:  הם רצים בשטח, הם האנשים שעובדים קשה יומם וליל ואני חייב להגיד לך שמפגישה לפגישה אתה רואה יותר כמה שחשוב הסנכרון בין כולנו, כמה חשוב האחדות בין כולנו

יוסף דייטש:  כרגע באמת יש לי רק מילים טובות לומר על כל השותפים שכל אחד בתורו, כל אחד בדרך שלו עוזר ומסייע ועושים

יוסף דייטש:      אנחנו לא יכולים עוד להציג לך כרגע תמונה, את הפאזל כולו

יוסף דייטש:  אני יכול רק לומר שבנושא של החקיקה אנחנו מתקדמים

יוסף דייטש:  החוק מהפעם הקודמת יצא כבר, פורסם לציבור

יוסף דייטש:  נמצא פה איגי ממשרד המשפטים

יוסף דייטש:  אני מאמין שהוא ייתן את הסקירה שלו

יוסף דייטש:  אנחנו נמצאים בהערות

יוסף דייטש:  עד יום שלישי נראה לי אמורים לקבל את סוף ההערות

יוסף דייטש:  עובדת על זה היועצת המשפטית שלנו, שירן, מול משרד המשפטים, מול כל המשרדים

יוסף דייטש:  מתווה הוצג

יוסף דייטש:  היה לנו אתמול מפגש אצל המפכ"ל

יוסף דייטש:  הוצג כבר פחות או יותר המתווה, הם יודעים

יוסף דייטש:  יהיו שינויים למתווה הזה

יוסף דייטש:  יש לנו ישיבת קפ"ק מאוד מאוד גדולה של כל הגורמים ביום חמישי במירון

יוסף דייטש:  אנחנו עוד נעשה כנראה פגישה מקדימה עם הצוות המצומצם של המחוז לקראת, להכין את הפגישה הגדולה ביום חמישי במירון כדי שנגיע יותר מסונכרנים והם יכירו את התמונה יותר

יוסף דייטש:  אנחנו כנראה ברביעי בלילה נעשה סיור איתם, להסתובב איתם בציר ולראות כדי שהם יגיעו מוכנים, יבינו בדיוק על מה אנחנו מדברים

יוסף דייטש:       בנושא של הביטוח אין לנו עדיין תשובות

יוסף דייטש:  אני מאמין שקרן תעלה את זה והיא תהיה צודקת במה שהיא תעלה, כי לי אין עדיין תשובה ואנחנו נמצאים ממש בהסכמים האחרונים שלנו מול המפיק לחתום איתו את החוזה

יוסף דייטש:  הוא טוען שיש לו אפשרות להביא ביטוח

יוסף דייטש:  אני לא הייתי בונה על מה שזה

יוסף דייטש:  אני חושב שזה בעיה של המדינה והמדינה היא זו שצריכה לקחת ולראות איך היא מפעילה את הנושא של הביטוח

אסף זמיר: לעניין הביטוח, לדעתי יו"ר הוועדה התכוון לביטוח של המועצה

אסף זמיר:  זה מה שקרן ביקשה

אסף זמיר:  זה אירוע אחד לא באחריות שלנו

אסף זמיר:  אתה מתייחס לביטוח של ההפקה או של - - - 

יוסף דייטש: אני כורך את שניהם ביחד

יוסף דייטש:  אני אומר, גם בנושא של זה וגם בנושא של זה

אסף זמיר: בהחלט

יוסף דייטש: מיקום חפ"ק המשטרה, תהיה פה, תיתן את ההתייחסות שלה

יוסף דייטש:  תשתיות, רישוי גם כן רצים בשטח, נמצאים

יוסף דייטש:  אני לא רואה פה נציג מטעם המפיק

יוסף דייטש:  הם נמצאים, הם עושים פחות או יותר את כל התיאומים של מה שצריך

יוסף דייטש:  בחקיקה יש סעיף מיוחד שמתייחס לכל הנושא של הרישוי

יוסף דייטש:  אנחנו נמצאים גם מול רמ"י

יוסף דייטש:  אני כבר חשבתי שהיינו צריכים להיות כבר חתומים מול רמ"י ומול מינהל הדיור הממשלתי

יוסף דייטש:  היה לנו זום איתם בשבוע שעבר

יוסף דייטש:  היה נראה שזה נפתר

יוסף דייטש:  נכון להבוקר זה עוד לא

יוסף דייטש:  עוד מעט אסף ייתן סקירה מה זה לגבי החתימה של רמ"י על המתחמים הנוספים שאנחנו היינו צריכים לקבל

יוסף דייטש:       תנועה, נמצאת פה משטרת התנועה

יוסף דייטש:  שלמה לוז ייתן סקירה

יוסף דייטש:  משרד התחבורה, גם ישבנו איתם

יוסף דייטש:  מפה אנחנו ממשיכים למשרד התחבורה, פגישה עם כל המפעילים של התחבורה הציבורית וכל הנושא של הכרטוס ושאר הדברים

יוסף דייטש:  הכנסת אורחים, כמובן שאנחנו מאוד מוגבלים בנושא של הכנסת אורחים כי במעלה ההר אין אפשרות לעשות הכנסת אורחים

יוסף דייטש:  הכנסת אורחים, אם היא תתבצע זה רק בשטחי ההתכנסות הנוספים שזה ב-89 ובירידה למטה, שזה רק לאחר שייחתם ההסכם מול רמ"י והדיור הממשלתי ומשרד ירושלים ומסורת, אנחנו נוכל להתחיל לטפל בנושא של איך בדיוק לבצע שם את הכנסות האורחים

יוסף דייטש:       לינה, אני לא מכיר את הנושא של לינה

יוסף דייטש:  אם מדובר על לינה של כוחות הביטחון או כוחות בשטח, אנחנו לא מתעסקים בנושא של הלינה

יוסף דייטש:  יש את הנושא של האורחים של הצימריסטים שהם שוכרים את החדרים

יוסף דייטש:  יש את המתווה כמו שזה עבד בשנה שעברה, איך אלה ששוכרים צימרים במקום או גרים במקום, איך אנחנו מסדירים את הכניסות שלהם, אם לזאת הייתה הכוונה, אחרת אני לא - - - 

יוסף דייטש:  גם אתמול סיירו עם רט"ג, היועץ שלנו לענייני תשתיות

יוסף דייטש:  הקמנו קו פתוח עם רט"ג מולנו

יוסף דייטש:       כב"ה, הם נמצאים כל הזמן בכל הפגישות שלנו עם המשטרה, עם שותפים

יוסף דייטש:  הם יודעים בדיוק על זה

יוסף דייטש:  הם מלווים אותנו באופן צמוד

יוסף דייטש:  סיכמנו איתם גם על פגישה, שביום חמישי לאחר הקפ"ק שיש לנו אנחנו נמשיך איתם לפגישה להראות להם את כל המקומות איפה אנחנו הולכים

יוסף דייטש:       הדבר היחיד שעדיין עוד לא סגור כרגע וזה נמצא בידיים האמונות של המנכ"ל שלנו, זה הנושא של התקציב

יוסף דייטש:  אנחנו הגשנו לאגף התקציבים את התקציב

יוסף דייטש:  היה לנו שתיים-שלוש שיחות זום איתם

יוסף דייטש:  אנחנו צריכים היום להמשיך איתם

יוסף דייטש:  נכון לרגע זה אנחנו עוד בלי אישור תקציב

יוסף דייטש:  הם רצו אתמול לשחרר לנו חלק מהתקציב

יוסף דייטש:  אנחנו נמצאים איתם במשא ומתן

יוסף דייטש:  אני מציע שאסף אחר כך ייתן סקירה לגבי נושא התקציב

יוסף דייטש:  השם יעזור הלאה שנמשיך ונעשה דברים טובים ושבשם השם נצליח

יוסף דייטש:  אם לא יהיה לנו סיעתא דשמיא, אנחנו לא נצליח

יוסף דייטש:  במקרה הזה אני חייב לומר לך שככל שאתה מתקרב, כך פחות שעות שינה יש לך ולא בגלל שאתה לא יכול ללכת לישון

יוסף דייטש:  פשוט אתה מוטרד ואתה טרוד

יוסף דייטש:  אתה מבין את גודל המשימה ואת גודל האירוע שיש לנו פה, גודל האחריות שיש לנו פה

יוסף דייטש:  זה מקום שעיניי כל עם ישראל נשואות אליו ורוצים כולם לראות שהמקום הזה, נצליח באמת לעשות השנה הילולה שמחה ובטוחה, בטוחה ושמחה

יוסף דייטש:       אני מקווה שאנחנו נוכל כפי שאמרת, לבוא בי"ח לעומר ולהגיד נשמת כל חי, להודות לריבונו של עולם על הזכות שהייתה לנו להחזיר חזרה את הצבע לחוגגים, להחזיר חזרה את הצבע לעם ישראל

יוסף דייטש:  כפי שאמרתי בדיון הקודם שהיינו פה, אנחנו לאחר שלוש שנים של נאחס גדול על המקום הזה שנקרא מירון, קורונה, שנת האסון, שנה שעברה

יוסף דייטש:  אילו אנחנו נצליח השנה להחזיר במעט את השמחה למקום ולהיות שותפים, ואני לא לוקח לעצמי קרדיט בגרם כי אני אומר לך, בלי האנשים שיושבים פה אי אפשר להניע את התהליכים האלה, שיהיה לך ברור

יוסף דייטש:  אין אדם אחד שיכול לבוא ולהגיד, אני עשיתי את האירוע של מירון

יוסף דייטש:  האירוע של מירון זה מורכב מכל כך הרבה אנשים, מכל כך הרבה לבבות שמצטרפים ורוצים לעשות אותו למען ההצלחה, כך שבאמת הקרדיט הוא כולו של האנשים שיושבים פה

יוסף דייטש:  תזכור את הפרצופים שיושבים פה כדי שנזכור אחר כך להודות להם ושעם ישראל יבוא ויודה להם, יגיד להם, רבותיי, בזכותכם הצלחנו להחזיר את השמחה לעם ישראל

צביקה פוגל: אחרי מילים כאלה כל מה שנשאר לנו זה להתחיל לבדוק שאנחנו באמת מוכנים

צביקה פוגל:       משטרת ישראל למשרד לביטחון לאומי, בבקשה

ברק ערוסי: אני ראש מדור תכנון מבצעי באגף המבצעים במשטרה

ברק ערוסי:  אנחנו מאוד מתקדמים בעבודת המטה

ברק ערוסי:  המתווה הוצג כפי שנאמר על ידי הפרויקטור, על ידי יוסי

ברק ערוסי:  אנחנו מתקדמים כרגע בהתאם למתווה

ברק ערוסי:  כמו שנאמר, יש דברים שעדיין לא סגורים

ברק ערוסי:  המשמעות היא שככל שיהיה שינוי זה עלול להשפיע עלינו

ברק ערוסי:  כרגע אנחנו רצים שהמתווה הזה רץ

צביקה פוגל: המתווה שהוצג או המתווה שמתוכנן כרגע לוקח בחשבון לקחים מהאירוע שלפני שנתיים ומשנה שעברה?     

ברק ערוסי: בוודאי

ברק ערוסי:  יש פיזור של האירועים, הרחבות של תשתיות קריטיות שלא טיפלו בהן שנים כמו ציר הכוהנים שמקבל תאוצה

ברק ערוסי:  להגיד לך אם הכול יסתיים עד אז, אני לא יכול לדעת

ברק ערוסי:  אנחנו מסתמכים על הדיווחים של הפרויקטור והסיורים שאנחנו נעשה כולל בחמישי הקרוב, וככה אנחנו נוכל לדעת את ההתקדמות

ברק ערוסי:  ברור לנו שיהיו בעיות וקשיים במעלה הדרך, אבל כרגע אני יכול להגיד שהכיוון הוא מאוד מאוד חיובי

ברק ערוסי:  התקיים אתמול קפ"ק אחד בראשות המפכ"ל וגם שם הורדנו את הפקודה למטה בהתאם למתווה, בהתאם למה שהוצג

ברק ערוסי:  יש לנו היום ישיבת תיאום מול צה"ל להיערכות ומענה לחירום, ישיבה שאנחנו עושים לפני כל אירוע של מירון, והתקיים אתמול דיון לוגיסטי להיערכות של המשטרה, אם זה מבחינת הלינה, ההיסעים וטכנולוגיות בהתאם למתווה שהוצג

ברק ערוסי:  כרגע אנחנו יודעים לקראת מה אנחנו נערכים

ברק ערוסי:  אנחנו מתחילים למסגר בעצם את כל הכוחות הארציים, מה בדיוק אנחנו הולכים לתת, איך, מאיפה ואת כל המשמעויות של זה

צביקה פוגל: אתם תדעו לבוא ולומר עשרה ימים לפני האירוע שבגלל שמשהו שהיה צריך להתבצע ולא מתבצע, איזה מגבלות חלות על המתווה באותו רגע? כלומר מה לא מתקיים, מה לא עושים בגלל שלא הושלמו הפעולות?     

ברק ערוסי: אפשר גם יום לפני

ברק ערוסי:  זה לא משנה לנו

ברק ערוסי:  אם אני לא אקבל מתווה מסודר למתחם בני עקיבא שאנחנו דנים עליו כרגע, סוגר את המתחם ואף אחד לא ייכנס

ברק ערוסי:  אנחנו לא רוצים להגיע לשם וזה לא הכיוון כרגע להגיע לשם

ברק ערוסי:  מבחינתנו העבודה היא בצורה מאוד מאוד צמודה עם הרב יוסי

ברק ערוסי:  יש שיח על השולחן

ברק ערוסי:  הכול עולה וצף

ברק ערוסי:  כל פער שיש לנו, כל שאלה שיש אנחנו מקבלים תשובה

ברק ערוסי:  כרגע לצורך העניין אנחנו מאמינים שהכול פתיר

ברק ערוסי:  מבחינתנו אפשר לפתור הכול ולקיים את ההילולה בהתאם למתווה שהוצג

ברק ערוסי:  הוא מתווה נכון לפיזור האירועים

ברק ערוסי:  המשמעויות, עד שלא יוכשרו כל התשתיות, עד שלא נראה תוכנית לוויסות הקהל במתחם בני עקיבא, מי עולה, איך עולה, מתי עולה, כמה כמויות, הדברים האלה לא יכולים להיות סגורים

ברק ערוסי:       בדיון אתמול אצל המפכ"ל עלה אפילו הנושא של ההדלקות המשניות ומתחמי 89 וכדומה, שכב"ה הציג שם בצורה נכונה שיש להם את המתקנים שלהם ושעדיף להשתמש בהם כי הם יותר בטיחותיים, ואם צריך עוד מתקנים כאלה, להיערך גם לזה

ברק ערוסי:  הכול עולה, הכול על השולחן, מדברים

ברק ערוסי:  כרגע אי אפשר לדעת מה הולך לעצור אותנו

ברק ערוסי:  אנחנו ממשיכים

צביקה פוגל: מי עושה ריכוז של כל הנושאים של כוחות ומשימות במרחב, משטרה, כב"ה, מד"א?     

ברק ערוסי: מפקד האירוע זה מחוז צפון

ברק ערוסי:  הוא יתייחס

ברק ערוסי:  הוא מפקד האירוע בסופו של דבר

ברק ערוסי:  אני אחראי על התכלול של הכוחות המשטרתיים ברמה הארצית

צביקה פוגל: משה, בבקשה

משה פסל: צוהריים טובים, אני מאג"מ מחוז צפון

משה פסל:  לגבי הנושא של הרעיון המסדר והמתווה לאירוע, ההגעה לאירוע במתווה שהוא סוכם, ייצא מכל תחנות היציאה בארץ שאגף התנועה אמון ואחראי על הנושא הזה

משה פסל:  לאחר בידוק הכרטיסים תהיה המתנה בחניון אליקים להתרעננות ושם תהיה יציאה מתוזמנת של האוטובוסים לכיוון ההר

משה פסל:       ההגעה לאירוע כמו שאתם רואים במפה, היא תהיה בצורה חד סטרית כמו שנה שעברה, מכביש 89 עין הוזים לכיוון כביש 866 לכיוון 85

משה פסל:  כמו שציינתי, פרט לחסידויות שיגיעו למתחם 89 דרך אילון צבעון

משה פסל:  בכביש 89 כמו שאתם רואים, והנכים שיגיעו דרך כביש 89 לחניון ספסופה

משה פסל:       מבחינת החלוקה לגזרות, כפי שאתם רואים על המפה, אז גזרת המושב, מתחם 89 וגזרת - - - , המעבר יהיה בפיקוד מפקד מרחב גליל

משה פסל:  מערך התנועה כולו יהיה בפיקוד ראש אגף התנועה

משה פסל:  הגזרה ההיקפית של אבטחה וסדר ציבורי, הפיקוד והשליטה גם בחניונים תהיה בפיקוד מפקד ממ"ר מג"ב צפון, וגזרת ההר יהיה בפיקוד מפקד מרחב עמקים

משה פסל:  כמובן מי שאחראי של כל האירוע זה מפקד המחוז הצפוני

משה פסל:      לגבי מיקום החפ"ק, החפ"ק יהיה בישיבת בני עקיבא כמו שהיה שנה שעברה

משה פסל:  לגבי תוכנית הבטיחות, נדרש עדיין נושא של תוכנית הבטיחות לאירוע מבחינת תפוסת הקהל בהר, שאנחנו צריכים לקבל את זה

משה פסל:  עד כאן

צביקה פוגל: מי מכין את זה?      

משה פסל: זה מהנדס בטיחות מטעם המפיק

יוסף דייטש: מהנדס הבטיחות של המפיק

יוסף דייטש:  אנחנו השנה לקחנו בנוסף למהנדס הבטיחות של המפיק, אני לקחתי כפרויקטור מהנדס בטיחות שיבדוק גם את העבודה של זה, כאילו לחזק את - - -     

משה פסל: חשוב לי לומר שתוכנית הבטיחות היא חשובה מאוד כדי לקבל באמת ממהנדס הבטיחות את תפוסת הקהל, כמות הקהל בהר בזמן נתון וכך נוכל לפעול גם להמשך

משה פסל:  תודה

יוסף דייטש: חשוב לי רק להגיד שאנחנו הגשנו כרגע על סמך יועצי הבטיחות שלנו

יוסף דייטש:  אנחנו במתווה שהצגנו

יוסף דייטש:  הצגנו את זה עם תפוסת קהל

יוסף דייטש:  לכל מתחם ומתחם הצגנו

משה פסל: כן, יש בערך

יוסף דייטש: זה לא שזה דבר שעוד לא יודעים אותו

יוסף דייטש:  זה הוצג כבר

משה פסל: כן, אבל עדיין צריך גושפנקה של מהנדס בטיחות

יוסף דייטש: גושפנקה זה ביום חמישי

צביקה פוגל: אני מזכיר רק שנושא הבטיחות חייב לכלול מספר סעיפים

צביקה פוגל:  זה גם בטיחות בתנועה באזור, זה גם בטיחות במתקנים

צביקה פוגל:  כל הכוחות שיהיו באירוע הזה, נציגים שלהם יהיו בחפ"ק אני מניח

משה פסל: כן

צביקה פוגל: יהיה שם שולחן לכל אחד?     

משה פסל: אני בתפקיד שלי מפקד משל"ט מחוז צפון

משה פסל:  אני אחראי על החפ"ק המחוזי

משה פסל:  אני כבר ביום ראשון עושה גם ישיבת התנעה של כל הנציגים, כולל הגופים החברים, כולל מנהל החפ"ק מטעם המפיק

משה פסל:  כולם יהיו איתי

משה פסל:  אני אעביר את הדגשים שלי מבחינת ניהול החפ"ק, והחפ"ק יהיה בראשותי עם הממ"ז כמובן

צביקה פוגל: אנחנו נראה את זה גם בסיור ביום ראשון?     

משה פסל: כן

נאור שירי: באיזה שעה?      

צביקה פוגל: מ-11:00 לדעתי

משה שמעון רוט: ברשות היו"ר, כמובן אני מצטרף לכל הברכות בפרט למר דייטש שעושה את כל העבודה בשם הציבור, ולכולם, לכל המשתתפים

משה שמעון רוט:  אנחנו מדברים על האירוע הגדול ביותר, האירוע המשפחתי הגדול ביותר שקיים בציבור, אירוע תיירותי הגדול ביותר שיש ביום אחד, בבת אחת, אבל הזכירו פה את הנושא של הביטחון

משה שמעון רוט:  כשמגזימים, סליחה, אני משתמש בביטוי הזה

משה שמעון רוט:  כשמגזימים, מקצינים בנושא של הביטחון אז מצמצמים בנושא של האירוע, דהיינו מקטינים את האירוע

משה שמעון רוט:  אם אין אירוע אז יש 100% ביטחון

משה שמעון רוט:  ככל שהאירוע יותר גדול וכו', ככה על האיזון הזה

משה שמעון רוט:       אנחנו מצפים, אם קיים המציאות הזאת בכלל, שיהיו כמה שיותר חוגגים, כמה שיותר אנשים שיבואו, ויכולים לבוא לא רק בבטחה אלא גם בנוחות

משה שמעון רוט:  אני לא רוצה חס ושלום להישמע כאילו שאני מאשים מישהו או איזשהו גוף, אבל היה הרגשה תמיד שעוצרים אנשים גם כשאין צורך, מונעים מאנשים להגיע רק בגלל, סליחה שאני אגיד ככה, שיהיה יותר נוח לכוחות הביטחון

משה שמעון רוט:  אני חס ושלום לא רוצה להישמע כאילו מתלונן, אבל בפירוש אני ראיתי במו עיניי מצבים שיכלו קצת להיות יותר לקראת הקהל, לקראת הציבור, לתת ליותר אנשים להגיע

משה שמעון רוט:  בשנה שעברה חלק גדול מההר היו ללא בני אדם בכלל, כל מיני סיבות ואולי כשלים אפילו

משה שמעון רוט:  השאלה שלי זה בעצם מה אנחנו יכולים לעשות כדי שכמה שיותר אנשים יגיעו בנוחות? מה השתנה? מה בגדול הולך להשתנות?     

משה ארם: אני ראש חטיבת אבטחה ורישוי במשטרת ישראל ואני אחראי על כל האירועים ההמוניים

משה ארם:  האירוע הזה הוא לא אירוע קלאסי רגיל כמו שאנחנו כולנו מכירים אותו של A77

משה ארם:  חוק הרישוי לא חל כאן ומה שאנחנו נעבוד, אנחנו נעבוד על פי חוק הבטיחות באירועים המוניים, אבל אנחנו נפעל ברוח A77 כמו שהוועדה קבעה

משה ארם:  ב-A77 יש תנאים מאוד ברורים, כמה אנשים מותר להם להיות בתוך שטח מסוים

משה ארם:  אני מבטיח לך הבטחה כאן: לא יהיה בן אדם אחד פחות ממה שהחוק קובע

משה ארם:  אנחנו ניצמד אליו ברחל ביתך הקטנה כי אנחנו מפחדים על חיי אדם

משה ארם:  שתבינו, כמות קהל שנמצאת במקום מסוים למעלה זה נראה לך בסדר גמור

משה ארם:  אתה צריך לבחון את הסיטואציה הזאת כשקורה כאן אירוע חירום

משה ארם:  מה קורה באירוע חירום שאני צריך לפנות כרגע את ההר מ-50,000 אנשים שנמצאים עליו? זאת נקודת התכנון שממנה אני יוצא, ולא מהנקודה של וואי, יש מקום, אפשר להכניס פה עוד אנשים, כי חס וחלילה אם יהיה אירוע חירום של רקטה שנורית מכיוון לבנון או מטען חבלה שיתפוצץ או אירוע של ירי או כל אירוע אחר שיכול לייצר לי בהלה המונית ובעצם תנועה של כוח אדם שאני לא מצליח לשלוט עליה, שם אני צריך להתכונן, למקרה הזה, לכן לפעמים זה מטעה

משה שמעון רוט: מה מספר הזהב?     

משה ארם: אז אני אומר עוד הפעם, אנחנו נלך על פי אדם למטר כמו שקובע החוק

נאור שירי: למה חוק הרישוי לא חל פה, בגלל שזה אקס טריטוריה?     

משה ארם: אירוע דתי

משה שמעון רוט: אבל מה מספר הזהב? מה הכמות?     

נאור שירי: על אירועים דתיים אין רישוי?     

משה ארם: לא חל

נאור שירי: למה?     

משה ארם: גם אני שאלתי את זה כשנכנסתי לתפקיד

משה ארם:  זה גם לי היה תמוה

משה ארם:  נכון, זה מה שהחליטה המדינה

נאור שירי: בגלל הר הבית?     

משה ארם: אני אומר עוד פעם, זה מה שהחליטה ממשלת ישראל

משה ארם:  אנחנו עובדים על פי חוקי ממשלת ישראל

משה שמעון רוט: אני אומר לך, זה התחיל בגלל הר הבית

משה שמעון רוט:  זה התחיל בגלל זה

משה ארם: אני חייב עוד דבר אחד, ברשותך יושב-ראש הוועדה

משה ארם:  אנחנו מחכים לתוכנית הבטיחות בכיליון עיניים כדי באמת להעביר את כל התהליך

משה ארם:  יש פה המון בעיות, המון חוקים שמגבילים את השהייה על ההר, כמו הכניסה לתוך הציון, כמה אנשים מותר להכניס, כמה אנשים בתנועה? ישיבת בני עקיבא, האם מותר לעשות שם אירוע בכלל כי זה חותך לנו את ציר הפינוי שלנו, ציר החירום שאמור להישמר לאירוע חירום

משה ארם:  יש המון סוגיות שאנחנו נדון עליהם

משה ארם:      אני חייב להגיד דבר אחד

משה ארם:  אתמול היה קפ"ק בראשותו של המפכ"ל

משה ארם:  האווירה שהייתה בחדר ומה שהרב יוסי דייטש מוביל, מוביל פה קו מאוד מאוד חכם עם המון תבונה, עם המון ניסיון לחבר את כל הקהילות ולהביא את כולם לשולחן אחד כדי באמת לעשות את האירוע הכי שמח ובטוח שיכול להיות על ההר

משה ארם:  אתם צריכים להבין שההר הזה בנוי בצורה מאוד מאוד בעייתית, וכל מה שאתה לא תחליט שם וכל מה שלא תעשה שם, אתה בצרה צרורה, כי יש ציר אחד ויש דרך אחת ויש ציון אחד ויש נקודה אחת, צוואר בקבוק שאתה חייב לנטרל אותו

משה ארם:  אם אנחנו נעבוד פה, ואני אומר לכם, אני ראיתי כבר את התוכנית שהוא הציג פה על פניו, בראשי פרקים, למפכ"ל

משה ארם:  זה נראה מעולה

משה ארם:  אם אנחנו נמשיך בכיוון הזה וננתח את זה בצורה טובה, יש לנו פתרונות מדהימים להילולה הזאת ואני אהיה הכי מאושר אם היא תהיה גם שמחה

משה שמעון רוט: כמה אנשים יכולים להגיע בסוף?     

משה ארם: יהיו מספרים מדויקים

צביקה פוגל: חברי הכנסת, שאלות למשטרה, למשרד לביטחון לאומי? אבל שאלות בבקשה ענייניות, לא להתחיל עכשיו עם ההפגנות

צבי ידידיה סוכות: באמת יישר כוח גדול ליושב-ראש הוועדה על הדיון הזה

צבי ידידיה סוכות:  אני חושב שזה דיונים חשובים שמתקיימים כאן

צבי ידידיה סוכות:  זה האסון האזרחי הכי גדול שידעה המדינה, לא אנשים מהמגזר הנכון, אז הוא לא קיבל מספיק התייחסות והדיון הזה הוא חשוב מאוד

צבי ידידיה סוכות:      כמה שאלות

צבי ידידיה סוכות:  אני לא יודע אם השאלה היא למשטרה או ליוסי דייטש

צבי ידידיה סוכות:  דיברו כאן קודם על חסידויות ואני רואה שיש כאן גם מורשי מעבר

צבי ידידיה סוכות:  השאלה שלי לפי מה מחליטים איזה חסידויות יהיו במתחם ויקבלו בעצם את אישורי המעבר לחסידות עצמה? אותו דבר לגבי אישורי מעבר לאח"מים

צבי ידידיה סוכות:  אני יודע שבעבר הייתה שם איזושהי תרבות שכל המקורבים היו יכולים להיכנס, שזה גם יצר הרבה מאוד בלגאן בעצם בכניסה, בכביש שהם נסעו

צבי ידידיה סוכות:  אני יודע שבאסון עצמו זה גם גרם לכל מיני בעיות

צבי ידידיה סוכות:       דבר נוסף, האם אתם מתכננים לשכור סדרנים מהמגזר החרדי לאירוע הזה? אני יודע שבשנה הקודמת היו שם סדרנים שהם לא ידעו לדבר עם המגזר

צבי ידידיה סוכות:  זה חלק מהמסקנות גם של הוועדה, לקחת סדרנים מהקהילה החרדית שזה בסוף האוכלוסייה שמגיעה לשם

צבי ידידיה סוכות:  כשהיינו בשנה האחרונה הגיעו סדרנים שלא ידעו לדבר עם הקהל ובסוף זה הוביל רק לבלגאן יותר גדול

צבי ידידיה סוכות:       שאלה אחרונה, אני יודע שבפעם הקודמת היה איזשהו חפ"ק של המשטרה שממש ישב בתוך בית הקברות של מירון, שזה עורר כל מיני בעיות

צבי ידידיה סוכות:  אני רוצה לדעת אם יש התייחסות לעניין הזה

משה ארם: באיזה בית עלמין?     

יוסף דייטש: זה טופל, זה בסדר

יוסף דייטש:  הם כבר שינו את זה

יוסף דייטש:  היה את הרחפנים למעלה בבית העלמין בשנה שעברה

יוסף דייטש:  זה היה בבית העלמין למעלה ומשפחה של הנפגעים רצו להגיע לבית העלמין

יוסף דייטש:  טופל כבר

משה ארם: בסדר גמור, תודה רבה

צביקה פוגל: חברת הכנסת יוליה, את רוצה לשאול משהו?     

יוליה מלינובסקי: כן

יוליה מלינובסקי:  תודה רבה אדוני היושב-ראש

יוליה מלינובסקי:  אני כיושבת-ראש הוועדה לענייני שירותי דת היהודים קיימתי על נושא מירון לא פעם דיונים, חבר הכנסת סוכות, יחד עם הוועדה המשותפת

יוליה מלינובסקי:  אנחנו התייחסנו לכל האירוע הזה כאסון לאומי בלי שום קשר חלילה לאיזה מגזר נפגע, כי בעיניי בן אדם זה בן אדם

יוליה מלינובסקי:  45 איש שילמו בחייהם על הרשלנות הפושעת שהייתה שם במירון שנים רבות

יוליה מלינובסקי:      הממשלות לדורותיהם לא השקיעו כסף לתשתיות

יוליה מלינובסקי:  היה שם בנייה בלתי חוקית בפרהסיה

יוליה מלינובסקי:  כשאני הייתי בהר לפני שנה ראיתי שם צינורות ביוב ומים לפני האדמה, שזה היה סכנה בריאותית פר אקסלנס וזה לא עניין אף אחד

יוליה מלינובסקי:  אני רוצה גם לראות את משרד הבריאות, האם הנושא הזה טופל, כי תארו לעצמכם ביוב ומים ביחד בפני האדמה, לא צריך להרחיב

יוליה מלינובסקי:      קודם כל אנחנו ניסינו בשנה הקודמת להעביר את האירוע באפס נפגעים

יוליה מלינובסקי:  אחרי מה שקרה שם זה היה הכי חשוב

יוליה מלינובסקי:  נכון שהיו בעיות

יוליה מלינובסקי:  נכון שאולי היה אפשר לעשות אחרת ויותר טוב

יוליה מלינובסקי:  מזה לומדים

יוליה מלינובסקי:  היו שם גם כן פרובוקציות ממגזרים כאלו ואחרים שלא היו מוכנים לקבל שום הנחיות מהמשטרה, ואנחנו ראינו את זה, אז אני רוצה קודם כל לחזק את כוחות הביטחון

יוליה מלינובסקי:  אגב, מפקד המחוז יצא גבר, הוא שילם את המחיר וכן פתחנו ועדת חקירה ויש מכתבי אזהרה לכל הנוגעים בדבר, וטוב שכך

יוליה מלינובסקי:  45 איש זה לא סתם מספר, זה בני אדם, זה משפחות

יוליה מלינובסקי:  אז קודם כל אני מחזקת את רשויות הביטחון

יוליה מלינובסקי:      בפעם הקודמת גם הצבא היה שם נוכח

יוליה מלינובסקי:  אני מבינה שגם השנה אתם תהיו שם כי היה חלק מאוד חשוב

יוליה מלינובסקי:  אם פתאום היה משהו, היה חפ"ק נפרד של פיקוד העורף

יוליה מלינובסקי:  תקבלו החלטות אך ורק לפי טובת אזרחי ישראל כי בסוף זה חיי אדם ואין דבר יותר יקר מזה, עם כל השמחה ועם כל הששון

יוליה מלינובסקי:       התחלנו הריסת מבנים בלתי חוקיים בשנה הקודמת

יוליה מלינובסקי:  אגב, גם כן הקצנו, אם אני לא טועה, 55 מיליון שקל לפיתוח ההר

יוליה מלינובסקי:  מה קורה עם הכסף? האם הכסף מומש? מה קורה עם הפיתוח והאם בשנה הזאת יש תוספת תקציב? כי ההר היה במצב מוזנח ברמות

יוליה מלינובסקי:       היו שם הריסות מבנים בלתי חוקיים

יוליה מלינובסקי:  לדעתי 70 כבר נהרסו

יוליה מלינובסקי:  היה עוד רשימה מאוד גדולה

יוליה מלינובסקי:  מרפסת כוהנים זה מבנה בלתי חוקי

יוליה מלינובסקי:  שלאף אחד לא יהיה ספק, הוא בלי רישיון, הוא לא בטיחותי

יוליה מלינובסקי:  מה קורה עם הדבר הזה? האם יש דוח ליקויים ולקחים משנה קודמת? כי עשינו על זה דיון בוועדה ואמרו שעוד צריכים ללמוד

יוליה מלינובסקי:  היה דוח שלם של אחראי האירוע

יוליה מלינובסקי:  מה למדתם משם? מה לקחתם, מה לא לקחתם? יכול להיות שהיו טעויות אבל העיקר שאנחנו ראינו לנגד עינינו חיי אדם

יוליה מלינובסקי:      שאלה נוספת, משרד התחבורה, מה עם ההיערכות? בשנה הקודמת היה שם בלגאן בתחנות מעבר וזה יצר הרבה מאוד מתח בין האזרחים

יוליה מלינובסקי:  היה שם בעיה עם השירותים בתחנות

יוליה מלינובסקי:  כשהציבור מגיע, מה לעשות, הוא צריך לאכול והוא צריך שירותים

יוליה מלינובסקי:  לא טיפלתם בזה כמו שצריך

יוליה מלינובסקי:  זה לא היה מאורגן כמו שצריך וזה יצר אחר כך תמונות של ילדים, של אנשים מבוגרים חסרי אונים, זאת אומרת תחנות מעבר, מה קורה שם?     שאלה נוספת לפרויקטור

יוליה מלינובסקי:  לגבי כרטיסים,שנה קודמת עשו עם הכרטיסים סחר-מכר, כרטיסים לאירוע

יוליה מלינובסקי:  היו יותר מקורבים שקיבלו יותר כרטיסים, פחות מקורבים ובסוף שמנו לזה קץ ואמרנו, כי יש שעות יותר מבוקשות, שעות פחות מבוקשות, אז היו חסידויות ועסקני דת שעשו שם קומבינות ואיכשהו הצליחו לקבל כרטיסים לשעות יותר טובות לחסידויות שלהם

יוליה מלינובסקי:  שמנו לזה קץ ואמרנו, חלוקה שווה

יוליה מלינובסקי:  משרד המשפטים, אתם טיפלתם באירוע הזה אם אני לא טועה, שחלוקת הכרטיסים תהיה לציבור הרחב בצורה שוויונית בלי שום קשר לחסידויות, ושלא יהיה מצב שיותר מקורבים יקבלו כרטיסים או יכולת כניסה להר בשעות יותר נוחות ויותר מבוקשות

יוליה מלינובסקי:  זה השאלות

יוליה מלינובסקי:       הפומביות, הודעה בצורה מסודרת לציבור איך מגיעים, מה הדרכים, איך מחלקים כרטיסים

יוליה מלינובסקי:  אני קיבלתי טלפונים מאנשים דתיים שראו בי את הכתובת כדי לשים סוף לקומבינות שם, והיו שם קומבינות ושמתי לזה סוף, אז תודה לך שיש לי מודיעין בחסידויות, ואם אתם תעשו קומבינות זה יגיע אליי ואני לא אהסס לחשוף את זה

יוליה מלינובסקי:  תודה רבה

צביקה פוגל: תודה רבה לחברת הכנסת יוליה

יוליה מלינובסקי: יש לנו עוד ועדות

יוליה מלינובסקי:  אם אפשר תשובות, אני אשמח

צביקה פוגל: כן, בוודאי

יוסף דייטש: אני אתחיל דבר ראשון עם חבר הכנסת סוכות

יוסף דייטש:  לגבי חסידויות, זה אולי שם קוד שקוראים לזה חסידויות אבל שיהיה לך ברור, אני לא יודע למה צריך באמת לעקור את השם הזה

יוסף דייטש:  אנחנו לא מטפלים רק בחסידויות

יוסף דייטש:  האירוע במירון הוא לא מורכב מאירוע של חסידויות, הוא אירוע של עם ישראל

יוסף דייטש:  זה נכון שיש קבוצות שאנחנו קוראים להן

יוסף דייטש:  אם בוא נאמר מגיע הרב עמר ועושה הדלקה שם, אז אולי מקטלגים את זה כחסידות אבל הרב עמר זה לא חסידות

צבי ידידיה סוכות: אני מגדיר את עצמי כחסיד, הכול טוב

יוסף דייטש: שאלת על חסידויות אז אני אומר, האירוע במירון, מגיעים לו בשנת השיא - - -      

צבי ידידיה סוכות: השאלה הייתה על קבוצות מאורגנות, מי מחליט איזה קבוצה מאורגנת נכנסת ולא

יוסף דייטש: כל קבוצה שעשתה בעבר הדלקה במקום והגיעו לשם

יוסף דייטש:  זה מה שאנחנו עושים

יוסף דייטש:  אנחנו לא הולכים לפתוח את זה כרגע לחסידויות אחרות כי צמצמו את האירועים

יוסף דייטש:  אם במעלה ההר לא עושים בהר עצמו אלא בהתאם להמלצות של ועדת החקירה שהם אמרו להביא שטחים נוספים שזה בני עקיבא והמתחם הנוסף שאנחנו איתרנו אותו למטה, לשם אנחנו מנתבים

יוסף דייטש:  הרי ההר היה כולו מלא הדלקות

יוסף דייטש:  היה הדלקות של תולדות אהרון, היה הדלקות של הרב עמר והיה הדלקות של הרב הרוש והדלקות של הרב שמואל אליהו

יוסף דייטש:  את כל זה אנחנו ניתבנו

צבי ידידיה סוכות: התשובה היא בעצם כל קבוצה שבעבר עשתה הדלקה

צבי ידידיה סוכות:  הבנתי נכון?     

יוסף דייטש: אנחנו יצרנו קשר עם כל הקבוצות שעשו בעבר הדלקות

יוסף דייטש:  אנחנו מנסים לתאם ולנתב את כולם פחות לבני עקיבא כי לשם זה הרבה יותר קשה, זה במעלה ההר

יוסף דייטש:  יותר למתחם הגדול שאנחנו הכשרנו למטה

יוסף דייטש:  בהסכם שלנו מול רמ"י לקחנו קרוב ל-150 דונם שאנחנו מכשירים אותו למטה, שאני חושב שזאת תהיה התשובה

יוליה מלינובסקי: כמה הדלקות יהיו השנה?     

יוסף דייטש: אני עוד לא יכול להגיד לך עכשיו

יוסף דייטש:  זה לא יהיה נכון גם להציג עכשיו מספר, אבל יהיו הדלקות במקום

יוסף דייטש:  אנחנו רצינו לעשות במתחם 89 ולקחת עוד מקום בכפר, במושב, שבו אנחנו נעשה את ההדלקות

יוסף דייטש:  לבקשת המשטרה, הם ביקשו מאיתנו שאנחנו נצמצם את כל האירועים למתחם 89 כי יהיה הרבה יותר קל להתארגן במתחם אחד, אז אנחנו עושים במתחם 89 מתחם גדול להדלקות גדולות או לאירועים גדולים, ומתחם יותר קטן

יוסף דייטש:  אנחנו מחלקים את זה

יוסף דייטש:  כמובן שיש לזה משמעויות תקציביות

צביקה פוגל: אם אני מבין נכון, זה גם הולך להיות בחלוקה של שעות

יוסף דייטש: כן, ברור, ברור

יוסף דייטש:  ההדלקה המרכזית, יש אחת למעלה במעלה ההר

יוסף דייטש:  זה בהתאם גם כן לזה, רק הדלקה אחת

יוסף דייטש:  מעבר לזה בהר עצמו לא יהיו

נאור שירי: ואישורים פרטיים?     

יוסף דייטש: אישורים פרטיים, בשנה שעברה כבר צמצמו את זה משמעותית מאוד

יוסף דייטש:  מי שיטפל בזה זה השר בעצמו

יוסף דייטש:  הוא מקים צוות אצלו במשרד, עושה את הקריטריונים לחלוקה

יוסף דייטש:  אנחנו יודעים שזה דברים שצריך לחלק אותם במשורה ולא לפתוח - - -      

קריאה: הקריטריונים יהיו שקופים, אני מקווה

יוסף דייטש: ברור לחלוטין

קריאה: זה מתכנס עם המשטרה, ההדלקות הפרטיות?     

יוסף דייטש: הכול מתכנס עם המשטרה

יוסף דייטש:  כל הדלקה צריכה לקבל אישור

קריאה: הדלקה פרטית מביאה לידי ביטוי קבוצה, אבל מבחינת לוח זמנים ושליטה בזה, מלא כאילו זאת הדלקה שמתוזמנת

יוסף דייטש: אם לא יהיה לזה אישור של המשטרה וכב"ה, לא תתבצע הדלקה

יוסף דייטש:  כל הדברים האלה צריכים להיות מוגשים מראש ומה שאנחנו עשינו השנה, אני כפרויקטור בסמכותו של השר ירושלים ואני מנחה את המפיק

יוסף דייטש:  אנחנו מטפלים ברישוי

יוסף דייטש:  אם בעבר כל גורם היה בא והיה פונה למועצה ומוציא את האישורים שלו לבד, אין יותר לעשות את זה

יוסף דייטש:  יש גוף אחד שמתכלל את כל האישורים

יוסף דייטש:  אנחנו מתכללים את כל האירועים הציבוריים שקורים בהר

יוסף דייטש:  אנחנו צריכים לתת את הדעת על כך

יוסף דייטש:  אנחנו צריכים להגיש את הבקשה למשטרה, לכב"ה, למועצה

יוסף דייטש:  במסגרת תיקוני החקיקה שאנחנו עושים הכול מונח שם איך בדיוק אנחו מרשים את זה, ואני מקווה שזה יסתיים השבוע

יוסף דייטש:  ירחיב על זה אחר כך משרד המשפטים

יוסף דייטש:      לגבי הנושא של כוח הסדרנים שאתה שאלת, איך להניע את הציון, נתנו על זה את הדעת וזה גם אחד מהכשלים שהיו בשנה שעברה

יוסף דייטש:  אנחנו מגייסים כבר מעכשיו קרוב ל-300 סדרנים חרדים מהמגזר החרדי שהם יהיו בציון

יוסף דייטש:  הם ידברו בשפה של האנשים בציון

יוסף דייטש:  אני לא מדבר רק על חרדים אלא אנשים שמבינים את השפה

יוסף דייטש:  מה שקרה בשנה שעברה, שאנשים הגיעו לציון ופגשו שם או שוטרים או שומרים שהם היו בני מיעוטים, אנשים שלא הבינו את השפה ולא ידעו לתקשר אותה נכון עם ציבור החוגגים

יוסף דייטש:  את זה אנחנו משנים לחלוטין

יוסף דייטש:      יש לנו כפי שאמרתי סיור ביום שלישי עם המפיקים

יוסף דייטש:  לקחנו לכל מתחם ומתחם מפיק מיוחד שהוא יודע לתת את הדגשים שלו

יוסף דייטש:  יש לנו גאנט מסודר מול המשטרה, מתי אנחנו מגישים את זה

יוליה מלינובסקי: כמה התקציב של האירוע עכשיו? כמה קיבלתם כסף?     

יוסף דייטש: עוד לא קיבלנו שקל

יוליה מלינובסקי: מה ההערכה?     

יוסף דייטש: מה הדרישות?     

יוליה מלינובסקי: אם אתם לקחתם מפיק, אתם עשיתם מכרז

יוסף דייטש: דבר ראשון קיבלנו את המפיק עוד קודם

יוסף דייטש:  הנושא של המכרז של המפיק, לא אנחנו לקחנו אותו אלא קיבלנו אותו

יוסף דייטש:  הסכום שהיה בשנה שעברה היה משהו בסביבות ה-60 מיליון שקל

יוסף דייטש:  השנה אנחנו הגשנו בקשה לאור הגדלת שטחי ההתכנסויות, אנחנו אוחזים ב-85 מיליון שקל

יוסף דייטש:  יש לנו מריבה מול משרד האוצר וחלק גדול מההסבר של מה שאנחנו רוצים השנה זה כי אנחנו בהתאם למסקנות של שנה שעברה ובשיח שלנו עם המשטרה, אנחנו רוצים כבר ביום חמישי לעשות צ'ק ליסט עם המשטרה, לעבור איתם על כל המתחמים, לראות את הדברים

יוסף דייטש:  אם בעבר יום לפני האירוע היו מסתובבים עם המשטרה ואז היו מגלים את הבאגים, מה כן סופק, מה כן בוצע, מה לא בוצע, זה יתבצע הפעם ביום רביעי כבר קודם

יוסף דייטש:  כל ההקמות שלנו צריכים כבר להיות שבוע קודם

יוסף דייטש:  אם בעבר הקימו אוהל או אתה שכרת את האנשים, לקחת אותם, הפעם אנחנו לוקחים אותם שבוע ימים - - -      

יוליה מלינובסקי: מה התקציב של האירוע? 60 מיליון שקל זה היה כולל טיפול בהר כמו ביוב, כמו הריסות, כמו בנייה

יוליה מלינובסקי:  מה עלות האירוע?     

יוסף דייטש: שנה שעברה עלות התקציב היה 60 מיליון שקל, שבתקציב הזה היה משהו כמו 18 מיליון שקל שהלך לתשתיות ו-44, אל תתפסי אותי על המספר המדויק כי אני לא יודע, אבל סביב 44-45 מיליון שקל היה עלות האירוע

יוסף דייטש:  השנה 20 מיליון שקל כבר משרד האוצר תקצב

יוסף דייטש:  20 כבר יצא לביצוע תשתיות שכבר מבוצע, דרך הכוהנים, דרך החירום והרחבת דרך בורמה ויצירת כיכר ליד ישיבת בני עקיבא, שזה כבר תוקצב

יוסף דייטש:  מעבר לזה העלויות שיש לנו שזה התשתיות, הכנת מתחם 89, בני עקיבא, הקמת פיזור הקהל במושב עצמו, הגשנו בסביבות ה-80 מיליון שקל למשרד האוצר

יוליה מלינובסקי: בנוסף ל-20 שכבר יש

יוסף דייטש: בנוסף ל-20 שכבר מבוצע, כבר מבצעים אותו בשטח

יוליה מלינובסקי: אז סך הכול 100

יוסף דייטש: כן

יוסף דייטש:  20 מיליון שקל לתשתיות כבר יצא

יוסף דייטש:  כרגע יש עוד בקשה למשרד האוצר

אסף זמיר: בהקשר הזה אני אשמח להשתמש בוועדה

אסף זמיר:  אני מנכ"ל משרד ירושלים

אסף זמיר:  כפי שחברת הכנסת שאלה, אכן יש כמה רכיבים של תקציב

אסף זמיר:  חלקם מתייחסים לתשתיות בהר אותם מבצע המרכז הארצי למקומות קדושים, גם כסף משנה שעברה וגם תקציב חדש כמו שיוסי פירט

אסף זמיר:       עניין ההפקה עצמה של האירוע השנה, שנגזרת כמובן מכל ההנחיות של המשטרה והבטיחות וכו' נאמדת בכ-80 מיליון שקלים פחות או יותר

אסף זמיר:  אנחנו עדיין פה בשיח מול משרד האוצר, אגף תקציבים

אסף זמיר:  לא הגענו איתם להסכמות

אסף זמיר:  בהקשר הזה אני אשמח רגע לסיוע מהוועדה

אסף זמיר:  בסוף לכל הדרישות שמופיעות סביב השולחן יש מחיר והמחיר הזה, בסוף צריך מישהו לשלם אותו

אסף זמיר:  אנחנו בשיח איתם

אסף זמיר:  הם כן מראים נכונות אבל עוד לא הגענו איתם להבנות

נאור שירי: מר מחיר הצרכים הבטיחותיים?     

אסף זמיר: יש אקסל מאוד מפורט

אסף זמיר:  אין מספר לשלוף מהמותן, להגיד שקל או שניים

אסף זמיר:  יש אקסל עם עשרות שורות

נאור שירי: פלוס-מינוס באחוזים

נאור שירי:  מה ההוצאה על גורמי הביטחון והבטיחות מסך האירוע? פשוט ביקשת עזרה מהוועדה

נאור שירי:  נשמח לעזור

אסף זמיר: הרי כל פעולה שעושים יש מכוחה גם בסוף בטיחות

נאור שירי: לכן אני שואל על כל פעולה

יוסף דייטש: למה אנחנו עושים את מתחם 89? כדי למנוע מהאנשים להידחס לכיוון ההר

יוסף דייטש:  להראות לאנשים, את מה שאתה יכול לעשות למעלה אנחנו נותנים לך למטה

יוסף דייטש:  אין שום סיבה שתסכן את עצמך או תסכן את הסובבים מסביב ותעלה לכיוון ההר להידחס לכיוון הציון

יוסף דייטש:  כל החוכמה זה לנתב את האנשים באזור של ההר

נאור שירי: סליחה שאני קוטע, זה לא עונה לשאלה שלי

נאור שירי:  רק שאלתי מה אחוז ההוצאות מבחינת הביטחון, בטיחות מסך האירוע, 100 מיליון שקל?     

צביקה פוגל: מה שמנסה לומר בשפה מאוד פשוטה חבר הכנסת נאור שירי, וזה גם יופיע בסיכום שלנו, אם אתם רוצים שבאמת נסייע לקבלת התקציב, תביאו לנו פירוט כדי שנוכל להראות את זה לחברי הוועדה

צביקה פוגל:  ברור לחלוטין

יוסף דייטש: אני אעביר לך פירוט בדיוק של החלוקה, מה זה לצרכי בטיחות

נאור שירי: בסדר גודל של אירוע פלוס-מינוס כי אנחנו לא סגורים על כמות האנשים, כמה בדרך כלל זה הוצאות הביטחון והבטיחות באחוזים? סדר גודל אירוע מקביל

משה ארם: כל מה שאנחנו מדברים כרגע זה הכול בטיחות

משה ארם:  אם אתה מקים מתחם כזה כמו 89, כולו נועד כדי לנייד את הקהל בצורה אחרת, לגרום לו שכולם לא יהיו לנו על הציון

משה ארם:  כל האירועים שאנחנו עושים בפריפריאלי זה בעצם לגרום שלא כל הקהל יעלה לנו לציון

משה ארם:  זה מה שאנחנו רוצים למנוע

משה ארם:  אנחנו רוצים למנוע שכמות הקהל שתעלה למעלה היא תהיה קטנה יותר, לכן אנחנו מווסתים את זה ועושים כל מיני פעולות מסוימות

נאור שירי: כן, זה דובר על ה-20 מיליון שקלים של התשתית, נכון?     

יוסף דייטש: השאלה למה אתה קורא בטיחות? כל אירוע שאנחנו עושים אותו בהר, שהוא מנתב את הקהל למקומות שלו, אז זה חלק מהבטיחות

נאור שירי: זה חלק מ-20 מיליון השקלים שהוקצו לטובת הגדלת התשתית, נכון?     

יוסף דייטש: לא

יוסף דייטש:  תשתיות זה סלילת כבישים, זה הרחבת צירי חירום אבל זה השקעה לדורות, זה לא השקעה שהיא לצורך האירוע השנה

יוסף דייטש:  זה לא חד פעמי

יוסף דייטש:  הרחבת דרך בורמה, ירחיב פה המקומות הקדושים, יש להם תוכנית להרחבת דרך בורמה לדרך של 12 מטר עם מדרכות משני הצדדים

יוסף דייטש:  זה דברים שאמורים לתקצב אותם

יוסף דייטש:  דרך המהדרין ודרך החירום ודרך הכוהנים זה דבר שמשקיעים בו היום, שהוא ל-100 שנים הבאות בעזרת השם

יוסף דייטש:  אלה לתשתיות קבע שצריך לעשות אותן בהר

נאור שירי: שהן נכללות ב-100 מיליון?     

יוסף דייטש: כן

יוליה מלינובסקי: כמה מבנים בלתי חוקיים עכשיו נשארו על ההר? אתם חייבים לדעת את זה

יוסף דייטש: אני לא צריך לדעת את זה כי אני מתעסק רק בנושא של ההילולה ולא מטפל בנושא של תשתיות

יוליה מלינובסקי: זה היה חלק מהפרויקט של שנה קודמת

קריאה: זה נשאר בידי המרכז הארצי למקומות קדושים ואני יכול להתייחס לזה

יוליה מלינובסקי: אני אשמח לדעת

יוליה מלינובסקי:  מה עם מרפסת כוהנים? שאלה נוספת ברשותך אדוני היושב-ראש, לכבאות, כי נזכרתי עכשיו, אני פשוט משחזרת

יוליה מלינובסקי:  היו שם בעיות מאוד קשות עם חשמל

קריאה: זה תוקן

יוליה מלינובסקי: הכול תוקן? כי היו שם ממש סיפורים

משה מרון: למבנה הציוד היה דוח מהנדס חשמל שהיה עם ליקויים ואחרי זה יש דוח - - -      

יוליה מלינובסקי: היה שם במקום - - -      

קריאה: לא היה מבנה ציוד בזמן ההילולה הקודמת

יוליה מלינובסקי: כרטיסים?     

צביקה פוגל: אנחנו תיכף נשמע

צביקה פוגל:  השאלה של חבר הכנסת נאור שירי היא שאלה מצוינת, בשביל לדעת בסופו של דבר את המשקל של התקציב שהולך בסופו של דבר באמת לבטיחות

צביקה פוגל:  אם אני זוכר את התקציב של שנה שעברה שהסתכלתי עליו, ואני מנכה ממנו רגע את הנושא של מפיק וכל ההוצאות האחרות, תחבורה, הובלות ואוטובוסים, אז זה משהו כמו 60% מהתקציב ההוא

צביקה פוגל:  אני לא יודע מה התקציב עכשיו

צביקה פוגל:  הוא יותר גדול, אז אני לא יודע להגיד לך אבל אנחנו נלמד את זה

צביקה פוגל:  זאת הערה נכונה מאוד

צביקה פוגל:      עוד תשובות לשאלות שנשאלו? תחבורה, בבקשה

גולן ירמיהו: האחריות של משרד התחבורה באירוע הזה היא להסיע את החוגגים בבטחה אל ההר ובחזרה ממנו בהתאם למתווה

גולן ירמיהו:  בשנה שעברה קבעה המשטרה שיהיו מספר חניוני ויסות שבדרכם להר עצמו האוטובוסים בנקודות האלה, שם ויסתו אותם בהתאם לשעות ולקיבולת בהר ושחררו אותם לכיוון ההר

גולן ירמיהו:  מי שהיה אחראי על מתחמי הנוחות בתוך חניוני הוויסות זאת ההפקה, ולצערי ההפקה לא מילאה את תפקידה כמו שצריך בנושא הזה בשנה הקודמת

גולן ירמיהו:       בכל מה שנוגע אלינו, התפקיד שלנו למכור את הכרטיסים בהתאם למתווה, להסיע את האנשים ולהחזיר אותם

גולן ירמיהו:  את זה ביצענו בצורה טובה

יוליה מלינובסקי: זה לקחים שצריך ללמוד כי היו שם ממש תמונות - - -      

יוסף דייטש: אנחנו הטמענו את הלקחים

יוסף דייטש:  זה היה אחת מהפקות הלקחים הראשונות שלנו לגבי מה היה בחניונים

יוסף דייטש:  אנחנו עדיין נמצאים בשיח עם שלמה לוז מאגף התנועה לגבי צמצום חניוני הוויסות בגלל מה שהיה בשנה שעברה

יוסף דייטש:  השנה שמנו דגש ואחד מהתנאים שלנו מהמפיק זה היה להפוך את הנושא של החוויה של הנסיעה לחוויית הנוסע ולא לסיוט של הנוסע

יוסף דייטש:  להפוך את החניונים עם מתקני נוחות

יוסף דייטש:  אנחנו שמנו דגש על זה שאדם שיורד מהאוטובוס, יהיה במקום שתייה, יהיה במקום פינת החתלה, כל מה שצריך להעמיד להם את התנאים במקסימום, כי גם אנחנו מבינים וגם המשטרה מבינה את זה שאם אנחנו נביא את החוגגים שמחים למקום ואנחנו לא נביא אותם רוטנים או חס וחלילה אנשים שהיו בדרך שש, שבע שעות בלי מים ובלי שירותים, ברור שזה מתפוצץ כשמגיעים להר, לכן אנחנו רוצים להפוך את החוויה לנוסע, שמהרגע שהוא יוצא מהבית עד הרגע שהוא חוזר חזרה לבית שישתדל להיות בשמחה

יוליה מלינובסקי: שאלה לצבא

יוליה מלינובסקי:  בשנה הקודמת הקמת שם מתחם בנפרד עם מסוקים למקרה חירום

יוליה מלינובסקי:  זה גם המקרה עכשיו? גם צוותי כבאות וגם רפואה

ברק ערוסי: חברת הכנסת, אני אענה לך

יוליה מלינובסקי: למה? אני שאלתי אותו

ברק ערוסי: אני זה שדורש ממנו, בגלל זה אני רוצה לענות לך

ברק ערוסי:  אני אמרתי את זה פשוט לפני שנכנסת לדיון

ברק ערוסי:  אנחנו עושים היום דיון עם הצבא לגבי הצרכים המבצעיים והסיוע הצבאי לאירוע

ברק ערוסי:  בין היתר נדון קידום מסוקים לצפון, הכשרת והתאמת מנחתים, אלונקאים, מסרונים מתפרצים בסיוע לפיקוד העורף

ברק ערוסי:  יש רשימה שלמה

ברק ערוסי:  אנחנו על זה

יוליה מלינובסקי: דבר אחרון אדוני היושב-ראש, שהיה בשנה קודמת

יוליה מלינובסקי:  הייתה שם תופעה שבאים אנשים לפני המועד, תופסים שם כל מיני מבנים, נשארים שם לישון ואז אחר כך זה יוצר בעיה מאוד קשה גם עם הכבאות וגם עם רשויות החוק

יוליה מלינובסקי:  לקחת את זה בחשבון אדוני הפרויקטור, שיהיו קבוצות מאוד לוחמניות שינסו לעשות דבר כזה

יוליה מלינובסקי:  מצטערת, אני לא אקח לכם יותר את הזמן

צביקה פוגל: אחרי ארבע פעמים של שאלה אחרונה, אין עוד שאלות אחרונות?     

יוליה מלינובסקי: תקשיב, אני חייתי את האירוע הזה

יוליה מלינובסקי:  אני הייתי שם

יוליה מלינובסקי:  זה כואב לי עד היום

צביקה פוגל: חברת הכנסת יוליה, גם לי יש חוש הומור

קריאה: היא דווקא צודקת הפעם

צביקה פוגל: לא הפעם

צביקה פוגל:  היא צודקת

צביקה פוגל:       חבר הכנסת אייכלר, אתה רוצה להעיר משהו? בבקשה

ישראל אייכלר: כמה משפטים קצרים

ישראל אייכלר:  אני קודם כל רוצה לברך אותך ואת הוועדה, שהכנסת לפה את כל האנשים המקצועיים

ישראל אייכלר:  אני רוצה לברך את הפרויקטור ואת השר הרב פרוש שלקחו דבר שכל בר דעת אמר להם, אל תיקחו את זה, חבל, זה דבר מסוכן, אבל מצד שני זה אתגר גדול וחשיבות גדולה

ישראל אייכלר:      אני רוצה להזהיר את עצמנו מפני מדיניות שהייתה כמה וכמה שנים

ישראל אייכלר:  במקום להכין תשתיות וכל כל הדברים שאני שמח לשמוע עכשיו שאתם מדברים עליהם, לדלל את מספר העולים

ישראל אייכלר:  שנים רבות, ואני מתווכח על זה הרבה שנים כי אני טענתי תמיד שההר מספיק גדול

ישראל אייכלר:  הבעיה היא הצפיפות במקומות מסוימים בתוך ההר

ישראל אייכלר:  גם מה שקרה לפני שנתיים, אני לא צריך לחזור, זה ממש טראומה אצלנו, אבל אפילו מה שקרה בשנה שעברה שמיקדו את כל הקהל לכיוון בניין הציון, כולם יודעים שזה היה הטעות הגדולה ביותר שגרמה לכל התהליך שהיו צריכים להכניס אנשים למקומות חניה, ויסות בלי מים, בלי כל הדברים האלה

ישראל אייכלר:      עכשיו אתם מדברים על הקמת מקומות שתייה ושירותים בתחנות הוויסות

ישראל אייכלר:  אני רוצה להגיע למצב האוטופי, להקים באמת תשתיות בכל רחבי ההר באופן כזה שכמעט לא יצטרכו תחנות ויסות

ישראל אייכלר:  מי שיוצא מהבית, שיגיע תוך כמה שעות למקום, ימצא את מקומו, יתפלל, ישמח, יחזור הביתה בשלום, ואם בעזרת השם, אדוני היושב-ראש, נזכה שהכול יעבור בשלום, אני כבר מבקש הזמנה כחבר הוועדה לאחרי ל"ג בעומר לישיבת הסיכום על כל ההצלחות של השנה לעומת השנים הקודמות

ישראל אייכלר:  תודה רבה

צביקה פוגל: בקשתך התקבלה

צביקה פוגל:  בואו נמשיך בסקירה בבקשה

צביקה פוגל:       המשרד לביטחון לאומי, משטרה, משהו נוסף? ערוסי, רצית להגיד עוד משהו?     

ברק ערוסי: אני אגיד רק משפט אחד

ברק ערוסי:  מדברים על המתווה של שנה שעברה

ברק ערוסי:  המתווה של שנה שעברה היה מתווה שהתאים לשנה שעברה

ברק ערוסי:  הפיקו ממנו לקחים

ברק ערוסי:  גם המתווה של השנה מבחינתנו הוא מתווה שמוצג לראשונה ואנחנו נעשה אותו

ברק ערוסי:  ההערכה שלי ממעט ניסיון שלי במשטרה, אחרי כמה פעמים שאתה פועל על פי אותו מתווה עם הדיוקים הקטנים, אתה סוף סוף יכול לקרוא לו מתווה שרץ

ברק ערוסי:  אנחנו לא שם

ברק ערוסי:  היה את המתווה של שנה שעברה, כולם חשבו שזה המתווה הטוב ביותר לשנה שעברה

ברק ערוסי:  עכשיו יש מתווה חדש, אנחנו לא שוללים אותו

ברק ערוסי:  אנחנו עובדים בהתאם לחוק, בתיאום מלא, בקשרי עבודה מעולים

ברק ערוסי:  אם הוא יהיה טוב ותהיה הפקת לקחים נקודתית שאומרת שהמתווה הוא טוב, רק צריך לדייק אותו בשנים הבאות, זה כנראה יהיה המתווה

צביקה פוגל: נהדר

צביקה פוגל:  זאת הדרך הנכונה

משה שמעון רוט: לא קיבלתי עדיין תשובה לגבי הנושא של הרכבות

משה שמעון רוט:  בשנה שעברה מאיזושהי סיבה שאני לא יודע למה, הפסיקו את השינוע על ידי הרכבת למרות שזה היה שינוע מצוין והרבה אנשים נהנו מזה, חלק

משה שמעון רוט:  לא יודע למה הפסיקו את זה בשנה שעברה

משה שמעון רוט:  במה זה תלוי? במי זה תלוי?     

צביקה פוגל: רכבות עד כרמיאל?     

משה שמעון רוט: לכרמיאל

משה שמעון רוט:  התייחסות של משרד התחבורה לנושא

צביקה פוגל: כן, בבקשה

גולן ירמיהו: בשנה שעברה השתמשנו ברכבות ככוננים לפינוי בשעת אסון חס וחלילה אם יקרה

גולן ירמיהו:  לא השתמשנו ברכבות כדי להביא את האנשים אל ההר מכיוון ששנה שעברה הייתה הקצאה מינימלית של כמות אנשים שיכלה להגיע פר שעה להר

גולן ירמיהו:  כל מבקר שהגיע להר היה צריך לקבל אישור שהייה

גולן ירמיהו:  במכירה של הכרטיסים שמכרנו באוטובוסים יכולנו לשלוט על הכרטיס, על אישור השהייה שקיבל הנוסע בנוסף לכרטיס נסיעה באוטובוס

גולן ירמיהו:  ברכבת לא יכולנו לשלוט בזה

גולן ירמיהו:  זה היה גורם לבן אדם שקונה כרטיס מבני ברק למירון דרך הרכבת, הרכבת נוסעת דרך תל אביב-אוניברסיטה

גולן ירמיהו:  נוסע נוסף היה עולה שם ומגיע איתה למירון, ואז את אותו אחד שהגיע למירון, ולא היה מגיע אחד, היו מגיעים אלפים כי היו מזהים את הפירצה, לא היינו יכולים לשלוט שם

גולן ירמיהו:  בהיוועצות עם המשטרה הוחלט שהמקום הזה הוא פתח לעלייה של אנשים לא מבוקרים לאירוע

גולן ירמיהו:  הוחלט לא להעלות אנשים דרך - - -      

משה שמעון רוט: אז מה הולך להיות השנה הזאת? מה אנחנו נעשה השנה?     

גולן ירמיהו: לפי המתווה המסתמן ולפי כמות הנוסעים שקיבלנו להיערך אליה עד עכשיו - - -      

נאור שירי: כמה כמות הנוסעים שקיבלת להיערך?     

גולן ירמיהו: ירצה, יענה לך על זה הפרויקטור

נאור שירי: הוא לא רצה לנקוב במספר

יוסף דייטש: אני יכול להגיד, זה לא סוד

יוסף דייטש:  זה מצגת שהוצגה בפני המשטרה ובפני משרד - - -

יוסף דייטש:  בשנה שעברה ה'פיק' היה כל ארבע שעות

יוסף דייטש:  שנה שעברה ההר הכיל 16,700 לכל ארבע שעות

יוסף דייטש:  בעקבות הגדלת המתחמים שזה בני עקיבא ו-89 ושיפורי תשתיות שנעשו בהר, אז במתחם ההר יכולים להיות 20,000, במתחם 89 15,000 איש, במתחם בני עקיבא 7,000

יוסף דייטש:  יש לנו כ-10,000 איש במושב עצמו שנמצאים, צימריסטים וזה

יוסף דייטש:  בסך הכול אנחנו נמצאים ב-52,000 איש כשאנחנו הגדלנו את זה מארבע שעות לחמש שעות כי בשנה שעברה אנשים גם התלוננו, ארבע שעות זה זמן מצומצם

יוסף דייטש:  הם לא מצליחים כי עד שהאנשים מגיעים, עד שעולים, עד שזזים

יוסף דייטש:  הגדלנו את זה לחמש שעות

יוסף דייטש:  מבחינתנו כל שעה 8,000 איש אמורים להגיע להר

יוסף דייטש:       אנחנו התחלנו דיונים עם המשטרה לגבי הנושא של הרכבת

יוסף דייטש:  סוכם דבר ראשון, לגבי חזור בטוח שהרכבת תעשה את זה

יוסף דייטש:  היות שאנחנו עוד לא מצליחים להגיע להסדר איך אנחנו עושים את הנסיעות ברכבת - - -      

נאור שירי: כרטיסים משולבים

יוסף דייטש: כן, אבל נוסע, גם המשתמש הרגיל, אתה לא יכול

יוסף דייטש:  אתה צריך לעשות רכבות ייעודיות, אז חשבנו לפתוח את הרכבת שזה יהיה משעה 01:00 שבה הרכבת לא נותנת שירות לציבור הכללי, לפתוח את זה מ-01:00 עד השעה 06:00 שאז הרכבת מתחילה לתת את השירות

יוסף דייטש:  אנחנו עוד בדיונים

יוסף דייטש:  זה מורכב כי צריך גם לדעת איך אתה לוקח את האנשים מהרכבת

יוסף דייטש:  מכרמיאל אתה צריך ליצור שאטלים

יוסף דייטש:  אתה צריך לשלוט

יוסף דייטש:  זה עוד נקודה שצריך לפתור אותה

גולן ירמיהו: במודל כמו שאנחנו נמצאים בו, שבו אנחנו צריכים לשלוט על כל כמות המגיעים להר, אנחנו לא יכולים במצב הנתון להביא נוסעים עם הרכבת להר

יוסף דייטש: אנחנו רוצים מאוד לעשות את זה, בתקווה שנצליח

משה שמעון רוט: יש עדיפות לנושא של הרכבת?     

צביקה פוגל: לא, יש עדיפות לשליטה בכוח האדם המגיע להר

צביקה פוגל:  זה מה שמכתיב

צביקה פוגל:  השליטה בכוח אדם, שלא יהיה מצב שבו מגיעים אנשים שלא רצית שיגיעו לשם

משה שמעון רוט: אם אנחנו מדברים על שאנשים יבואו בביטחה ובנוחות, רכבת בוודאי עדיפה

משה שמעון רוט:  אם אנחנו מסתכלים על ההיבט הזה, בוודאי שרכבת עדיפה גם מבחינת התנועה, גם מבחינת השליטה כי יודעים, הרכבת יוצאת, הרכבת מגיעה

משה שמעון רוט:  יש איזושהי שליטה וויסות גם מבחינת אנשים, אז גם זה עונה לגבי השאלה של הפרויקטור לגבי אם אנחנו יודעים שבשעה מסוימת יש רכבת, אנחנו יודעים שבשעה זאת יגיעו - - -      

צביקה פוגל: אז זה שמנסים לברר עכשיו, אולי אפשר לארגן רכבות לשעות מסוימות כדי שיהיו בשליטה מלאה של מספר האנשים שנמצאים שם

ישראל אייכלר: אבל לפי החשבון שלי אם יש לך 50,000 איש בכל זמן נתון אתה חייב רכבת

ישראל אייכלר:  אתה לא יכול להעמיס את הכול על אוטובוסים

נאור שירי: ה-A77, הוא מתייחס ל-8,000 בגזרת ההר? הוא מתייחס לכל המתחם של ה-50,000 איש בערך

משה ארם: ה-A77 מתייחס למתחם שקבעת

משה ארם:  אם קבענו למשל את מתחם 89, אז מודדים את - - -     

נאור שירי: אז הוא מתחם ב-stand alone

משה ארם: בדיוק, אבל החוכמה פה תהיה של המפיק לקחת את כל האתרים האלו ולחבר ביניהם ולסנכרן ביניהם ולראות את תנועת הקהל

נאור שירי: אבל יש לזה נגזרות משמעויות מבחינתכם

משה ארם: ברור

נאור שירי: כי אם A77 נגיד אומר, סתם אני אומר, עשרה שוטרים במתחם 89 וגזרת ההר עוד 20 שוטרים, ביחד זה לא 30, זה 50

נאור שירי:  אותו כנ"ל במתחמי הפינוי

משה ארם: אנחנו יודעים לעשות את החשבונות האלו ואנחנו יודעים גם לתכלל את זה בצורה כזאת

יוסף דייטש: החוכמה תהיה לדעת איך לסנכרן את הקהל ואיך לנתב אותו נכון במתחם, איך לדאוג שאנשים לא יזלגו ממתחם אחד למתחם השני, איך אנחנו נייצר להם עניין במתחם אחד ושאנשים יבינו שאם הם נמצאים ב-89 או שהם נמצאים בבני עקיבא, הם לא צריכים לבוא ולהידחס לכיוון הציון, או אנשים שנמצאים במורדות של הציון, שאין צורך להידחס

יוסף דייטש:  לב האירוע הוא הציון עצמו, זה הקבר

יוסף דייטש:  איך אנחנו גורמים לאנשים להגיע שהם לא יידחסו לכיוון הציון

נאור שירי: אתם מצמדים אותם? אני מנסה להבין איך זה קורה בפרקטיקה

נאור שירי:  קצת קשה לי

יוסף דייטש: אם אתה תבוא ביום ראשון לסיור, אנחנו נראה לך בפרקטיקה איך זה אמור לקרות

נאור שירי: תדע לך, ביום חמישי הייתי אמור לבוא

יוסף דייטש: אנחנו מזמינים אותך גם ליום ראשון

נאור שירי: בחמישי אני אהיה לבד

יוסף דייטש: אנחנו עם המשטרה נמצאים שם גם בחמישי, אבל אם אתה תבוא בראשון, איך אמר יושב-ראש הוועדה? הוא רוצה שאנחנו ניקח אתכם כמו החוגג שמגיע

יוסף דייטש:  אתם תרדו בתחנת אוטובוס למטה

יוסף דייטש:  נלך איתכם בדרך, במשעול ההר, כל נקודה ונקודה ונראה לכם ונסביר לכם, בתקווה שתשתכנעו

ישראל אייכלר: בכל מקרה גם אם מגיעים עם רכבת מכרמיאל, עד ההר זה אוטובוסים, כך שיש לך שליטה לוויסות ולהפנות את האנשים למקומות שאתה רוצה

ישראל אייכלר:  זה לא הרכבת גרמה לך שהתוכנית תתפזר

ישראל אייכלר:  מכרמיאל עד מירון אתה חייב לשים אוטובוסים, שאטלים ואז יש לך שוב את הקהל באוטובוסים ואתה יכול לכוון אותם לאיפה שאתה רוצה

גולן ירמיהו: השיטה שאנחנו מביאים את האנשים להר היא שיטה בצורה מעגלית חד סטרית כתוצאה מהפקת הלקחים שהיה באסון

גולן ירמיהו:  הוחלט שאנחנו מביאים את כל החוגגים דרך אליפלט, עין הוזים ונכנסים למתחם ההילולה

גולן ירמיהו:  אם אנחנו נביא את האנשים לרכבת מירון, אנחנו נצטרך להסיע אותם טיול בחצי מהצפון עד שאנחנו נביא אותם למתחם

גולן ירמיהו:  אותו אחד שיצא מהבית ולקח אוטובוס לתחנת הרכבת ומתחנת הרכבת, במידה והייתה לו תחנת רכבת ישירה ולא היה צריך לבצע מעבר באמצע, הגיע לכרמיאל ומכרמיאל צריך לטייל בחצי מהצפון כדי להגיע דרך הכביש שדרכו יכול להיכנס להר, בהכרח לא יהיה חוויה נעימה כמו שאתה מדמיין באותה נסיעה שעשית ברכבת לפני שלוש שנים

יוסף דייטש: כי אדם שיורד בכרמיאל, במקום להיכנס בצומת חנניה בכביש 7, הוא לוקח שמאלה, הרי שם זה סגור

יוסף דייטש:  שם זה הופך להיות חד סטרי, אז הוא צריך לנסוע עד לאליפלט ומשם לעשות את זה

יוסף דייטש:  אומרים במשרד התחבורה ואומרים במשטרה, אתה בעצם לקחת את האדם שעלה על הרכבת, הסעת אותו בצפון, עוד שעה, שעה וחצי אתה גורר אותו בצפון, אז לא בטוח שהרווח הוא כזה גדול מבחינת זה

יוסף דייטש:  מה שאני מציע שצריך לעשות, ותעלה את זה עוד מעט אני מאמין גם כן מנכ"לית המועצה, יש ליצור את התשתית לרכבת שיהיה תחנה באזור

ישראל אייכלר: תחנת מוזס, קראנו לזה

יוסף דייטש: מי שמסתובב בצפון רואה שההשקעה בתשתיות בכבישים בוצעו

יוסף דייטש:  צריך לראות איך מביאים עוד תחנה של הרכבת, מביאים את תשתיות הרכבת

צביקה פוגל: חברים, בואו נתקדם

ישראל אייכלר: אדוני היושב-ראש, אני שומע עכשיו שהולך להיות חד סטרי ממירון עד אליפלט וחזרה

ישראל אייכלר:  כל הסיבוב הגדול הולך להיות חד סטרי

יוסף דייטש: זה לא מהשנה, זה כבר דבר - - -      

ישראל אייכלר: אני רוצה לספר לכם ששנים בוועדה לפניות הציבור, אבא שלי ז"ל הביא לי את התוכנית שחייבים לעשות חד סטרי את כל הסיבוב

ישראל אייכלר:  כולם צחקו, כולם לעגו

ישראל אייכלר:  אמרו, זה סיבוב כל הארץ וזה בלתי אפשרי

ישראל אייכלר:  אני שמח שאתם עושים את זה עכשיו, כי מה שהיה קורה כל שנה בקריסה בין צומת חנניה למירון זה היה קטסטרופה, אבל מצד שני צריך לחשוב גם על הרכבת

ישראל אייכלר:  אם אתה אומר שלא כדאי לו, יש אנשים שגרים באזורים שכן כדאי להם להגיע לכרמיאל ומכרמיאל לרדת לאליפלט

ישראל אייכלר:  זה לא רחוק

צביקה פוגל: בסדר, נבחן גם את זה

צביקה פוגל:  משרד התחבורה, עוד משהו?     

גולן ירמיהו: נערכים בהתאם למתווה, הכול בהתאם לגאנט שלנו

צביקה פוגל: חבר הכנסת ואטורי, אתה רוצה לשאול, לומר משהו?     

ניסים ואטורי: אני שמעתי על איזה זרמים עולים להר

ניסים ואטורי:  יש כאן את החרדים, יש את בני עקיבא

ניסים ואטורי:  מה קורה עם תפארת יהדות ספרד? אם אנחנו מורידים מכסות, זה פוגע בזרמים מסוימים או שמורידים באופן שווה בין כולם?      

ישראל אייכלר: רוב החרדים היום ספרדים, על מה אתה מדבר?     

ניסים ואטורי: אני מדבר על תפארת יהדות ספרד שדווקא זה הספרדים המסורתיים, דתיים

יוסף דייטש: הייתי בקשר עם תפארת יהדות ספרד

יוסף דייטש:  פגשתי אותו פה בחוץ גם קודם, את תפארת יהדות ספרד

יוסף דייטש:  הם היו תמיד במעלה ההר בשטח איפה שזה נקרא הרחבה של גנדי, למעלה

יוסף דייטש:  הם היו 70 שנה

יוסף דייטש:  לא אנחנו החלטנו להוריד אותם מלמעלה

יוסף דייטש:  זה לא החלטה שלי

יוסף דייטש:  זו הייתה המלצה של ועדת החקירה שהם המליצו להוריד את כל הנושא של האוהלים וכל הנושא של שוהים במעלה ההר

יוסף דייטש:  אני פועל בהתאם להמלצות ואני אמרתי את זה ליהודים היקרים האלה שהמורשת שלהם היא באמת מורשת מדהימה

יוסף דייטש:  הם אנשים שיושבים שם שנים במקום

יוסף דייטש:  זה לא בסמכותי

יוסף דייטש:  קצרה ידי מלהושיע

יוסף דייטש:  אני דיברתי עם המפיק

יוסף דייטש:  המפיק מחכה ליצירת קשר איתם למצוא להם מקום חלופי, איפה ניתן להם מקום לעשות את זה

יוסף דייטש:  לא הכול נמצא תחת סמכותי

יוסף דייטש:  אני גם צריך לפעול במסגרת החוק ובהתאם להמלצות ועדת החקירה ובהתאם להחלטות המשטרה, ואם יש החלטה לא לתת שום הקמת אוהלים במתחם ההר, אני לא יכול, עם כל הרצון שלי

ניסים ואטורי: אין בעיה, אז צריך למצוא מקום אחר

ניסים ואטורי:  לעניות דעתי, אני בתחום, אז אני חושב שאוהלים זה פחות נורא מבחינת אסונות מאשר ההידחסות לתוך שביל צר של אלפי אנשים

יוסף דייטש: לא צריך לשכנע אותי, צריך לשכנע את - - -      

ניסים ואטורי: בסדר, עזוב ועדת חקירה, זה דבר סגור

ניסים ואטורי:  כבר יש על זה השתק, אבל אני אומר לגבי זה, אם מורידים מישהו מההר, למצוא לו מקום אחר באותה מידה

ניסים ואטורי:  לא לדפוק קבוצה אחת ולהגיד, כל השאר יקבלו כרגיל

צביקה פוגל: אני אבחן את זה

ישראל אייכלר: אדוני היושב-ראש, לפני שנים לא מעטות היו עושים את מתחם האוהלים העיקרי מעבר לתחנת הדלק יש אזור שמתקרב - - - ממש בצומת, מתחם ענק של אוהלים

יפרח אהרון: לא נכון

יפרח אהרון:  צמוד לקבר הרשב"י ואז אנחנו התרחקנו כדי שלכם יהיה יותר נוח

ישראל אייכלר: מה שאתם עשיתם ליד הרשב"י זה נכון, אני הייתי שם

יפרח אהרון: אנחנו היינו לבד

ישראל אייכלר: אני מספר לכם שלפני כמה וכמה שנים, אולי עשר, 20 שנה אני זוכר שלא היה מספיק מקום, אז הקימו מתחם אוהלים בצומת של תחנת הדלק לכיוון - - -          

יפרח אהרון: לא, לא, לא, הקימו מתחם אוהלים אחרי - - -      

צביקה פוגל: עצור

צביקה פוגל:  אנחנו עובדים עם רשות דיבור

צביקה פוגל:  מי אתה?     

יפרח אהרון: אני מתפארת יהדות ספרד

יפרח אהרון:  אני מייצג את כל החבר'ה הספרדים שנמצאים במירון זה למעלה מ-70 שנה

יפרח אהרון:  אני דור שלישי בארץ

יפרח אהרון:  כל השנים תמיד הייתי בעד לקבל את כל עם ישראל

יפרח אהרון:  הייתי נוכח בכל דבר שהיה קורה במקום

יפרח אהרון:  עירבו אותי בכל דבר, רק שבשנים האחרונות ישראל דרעי והחבר שלו החליטו שהם לא מקרבים אותי למקום כי אני עושה להם נזק, מפריע להם עם החסידויות

יפרח אהרון:  אני החלטתי לקחת את הקבוצה ולהתרחק מקבר הרשב"י כדי שזה יהיה דבר יותר נוח ומאושר על ידי כל הרשויות

יפרח אהרון:  הייתי מקבל אישור מהמשטרה לפי כל דרישה שהם ביקשו

יפרח אהרון:  עמדנו בכל הדרישות גם של המועצה

יפרח אהרון:  מכבי אש יכולים להעיד, זק"א יכול להעיד, שנים על גבי שנים

יפרח אהרון:       ב-15–20 שנה האחרונות החליטו לבוא להתלבש על קבר הרשב"י ולהזיז אותנו אחורה

יפרח אהרון:  זה לא שהביאו עוד קהל אחר

יפרח אהרון:  בא קהל של חסידויות והחליטו אותנו לקחת אחורה

יפרח אהרון:  אני הסכמתי לזה כי לא רציתי אסון בקבר הרשב"י

יפרח אהרון:  אנחנו פורסים לאורך של שלושה שבועות בחינם, אוכל לכל מי שמגיע לקבר הרשב"י, ללא עלות

יפרח אהרון:  משרד הבריאות, כל הרשויות שהיו מעורבות בדבר הזה, לא עשינו שום דבר ללא רישוי, כולל ערבות בנקאית שאני הצבתי לטובת המשטרה וכל מה שהיה צריך

יפרח אהרון:  עמדנו בכל התנאים ואיתנו לא הייתה שום בעיה

יפרח אהרון:  לנו עשו מקום אחרי הקבר

יפרח אהרון:  אני הרחקתי את האנשים שלי, נכון, לדרך ללא מוצא

יפרח אהרון:  הלכתי למינהל, סגרנו את זה מול המינהל

צביקה פוגל: יפרח, מה אתה רוצה?     

יפרח אהרון: אני רוצה שישאירו אותנו במקום שלנו

יפרח אהרון:  שנה שעברה המקום הזה היה סגור

צביקה פוגל: אתה מכיר את הרב יוסי דייטש?     

יפרח אהרון: כן, אני מכיר

צביקה פוגל: נפגשת איתו?     

יפרח אהרון: לא נפגשתי איתו

יפרח אהרון:  התחננתי אליו להיפגש איתו כבר חודשיים

צביקה פוגל: אני מציע שתיפגש איתו כי אני לא מתכוון עכשיו לדון בכל קבוצה, איפה יהיה המיקום שלה

צביקה פוגל:  זה לא תפקידי

צביקה פוגל:  תפקידי לוודא שהאירוע הזה מתקיים

צביקה פוגל:  בשביל זה יש פרויקטור

צביקה פוגל:  אני מבקש שתתאם איתו

יפרח אהרון: אין בעיה, אני ניסיתי לתאם איתו

יפרח אהרון:  רק היום הוא בחוץ אמר לי שיש פגישה

יפרח אהרון:  זה משהו חדש

צביקה פוגל: יש עוד 47 יום

צביקה פוגל:  אני בטוח שתצליח להיפגש איתו

יפרח אהרון: בסדר גמור

צביקה פוגל: אני מכיר אותו, הוא איש שלא יזרוק אותך

צביקה פוגל:       גלעד, בבקשה

גלעד סולומון: חברים, צוהריים טובים לכולם

גלעד סולומון:  כידוע, כל שנה עד אסון מירון איחוד הצלה היה בהר, פעיל בצורה חד משמעית

גלעד סולומון:  כל שנה יש מאות אירועים רפואיים שקורים, שלהם נדרשים הרבה מאוד אנשי רפואה

גלעד סולומון:  מיותר לציין שכל מה שעשינו וגם מה שנעשה השנה, הכול בהתנדבות מלאה

גלעד סולומון:  יש לנו לא מעט כוננים שגרים באזור של מירון, מכירים את המקום בצורה מאוד טובה ובקיאה, מה שגורם ליתרון משמעותי

צביקה פוגל: בשנתיים האחרונות הייתם חלק מכוחות ההצלה שם?     

גלעד סולומון: באירוע של האסון לקחנו חלק בהיערכות

צביקה פוגל: הייתם בהיערכות?     

גלעד סולומון: בהיערכות המקדימה לא

גלעד סולומון:  באירוע עצמו היינו

גלעד סולומון:  שנה שעברה לא היינו בהיערכויות וגם באירוע עצמו קיבלנו תשובות לא ברורות ביום האירוע

גלעד סולומון:  זה לגבי שנה שעברה

גלעד סולומון:  רק בשביל לסבר את האוזן לאנשים שיושבים פה, באירוע של האסון היה לנו 300 אנשים על ההר, 300 מתנדבים מתוכם רופאים, פראמדיקים ואנשי רפואה בכירים, מאות אלונקות, תיקי החייאה, שמונה אמבולנסים, שני רכבי שטח שנתנו סיוע, ואני לא רוצה לחשוב מה היה קורה אם הכוחות האלה לא היו נמצאים בזמן האירוע עצמו

גלעד סולומון:      הזמן קצר וההיערכויות מרובות

גלעד סולומון:  איתנו עוד לא דיברו לגבי ההיערכות, איפה אנחנו נכנסים לתמונה

גלעד סולומון:  אני חושב שזה משהו שחשוב לעשות אותו עכשיו

גלעד סולומון:  אנחנו בעד שיתופי פעולה, לבצע תרגילים משותפים כדי שכן נדע מה לעשות, כי בשנים הקודמות זה לא קרה, אז השנה אני חושב שזה שנה שצריך לחבק ידיים כולם ביחד ולהגיע למטרה משותפת

גלעד סולומון:  תודה

צביקה פוגל: זה יופיע בסיכום

ברק ערוסי: אני אגיד על זה משהו

ברק ערוסי:  הנושא עלה כבר בקפ"ק אחד של המפכ"ל אתמול

ברק ערוסי:  מי שאחראי על פי חוק על תכלול הפעילות הרפואית על ההר זה מד"א

ברק ערוסי:  המפכ"ל ביקש מהם ליצור קשר ולתאם את הפעילות עם איחוד הצלה

גלעד סולומון: אני אגיד על זה בקצרה במילה

גלעד סולומון:  זה מצוין

גלעד סולומון:  מד"א זה הגוף הפוקד

גלעד סולומון:  דיברתי גם עם רונן וגם עם אורן

גלעד סולומון:  הכול בסדר, הם הגוף הפוקד אבל מפקד צריך לפקד

גלעד סולומון:  זה השורה התחתונה, לא במכתבים אלא בפגישות מסודרות

צביקה פוגל: מאחר ואני מכיר את שני הגופים ואני מכיר את היתרונות והחסרונות של שני הגופים, אז בואו ננסה לנצל את היתרונות של שני הגופים

רונן בשארי: בסופו של דבר זה נאמר על ידי המשטרה

רונן בשארי:  בסופו של דבר מד"א הוא הגוף הלאומי, הוא הפוקד והשולט גם על ידי המשטרה וגם על ידי משרד הבריאות בנהלים כתובים

רונן בשארי:  אין חדש תחת זה

רונן בשארי:  אתמול נשלח מכתב ליושב-ראש איחוד הצלה כמו ששלחנו לכל ארגוני ההצלה, כמו שאנחנו עושים כל שנה, מכתב על מנת לתאם את הפעילות תחת זה

רונן בשארי:  אנחנו לא צריכים ארגונים, אנחנו צריכים בסופו של דבר אנשים שיבואו להציל חיים, חובשים וכיוצא בזה, שיש גורם פוקד ושולט אחד מבחינה רפואית וכולם צריכים להיכנס תחת הכנפיים שלו ולא לעשות בייפסים וכיוצא בזה

רונן בשארי:  שנה שעברה, דרך אגב, הם הגיעו, קיבלו תדריך ועשו מה שהם רוצים

רונן בשארי:  אני מקווה שהשנה כמו שגלעד אמר, אנחנו יכולים לתאם פעילות עם מי שרוצה להיות מתואם ולא עם מישהו שלא רוצה להיות מתואם

רונן בשארי:  זה גם, דרך אגב, מה שאמרתי למפכ"ל

צביקה פוגל: חבריי היקרים ממד"א ואיחוד הצלה, כמפקד יחידת חילוץ גולן לשעבר אני יודע איך להעסיק את שניכם יחד, אז בואו, אנחנו יודעים לעבוד ביחד

צביקה פוגל:  חיי אדם והצלת חיי אדם זה המשימה העיקרית

צביקה פוגל:  תלמדו להיות ביחד

צביקה פוגל:  מד"א הוא הגורם הפוקד, אין שום ספק

צביקה פוגל:  איחוד הצלה יכול לתת שם יד לא רעה בכלל, במיוחד במן מקום כזה עם כל המתחמים שיש שם

רונן בשארי: רק ברשותך אני אתן למנהל מרחב ירדן

צביקה פוגל: אורן, בבקשה

דורון אביטל: טוב, אז שלום לכולם, שתי סוגיות שאני רוצה להתייחס אליהן

דורון אביטל:  אתמול היינו בקפ"ק הראשון אצל המפכ"ל

דורון אביטל:  הסוגיה הראשונה זה מתחם 89 ומתחם בני עקיבא

דורון אביטל:  שני המתחמים האלה, הפרויקטור, אנחנו נשמח לקבל כמה שיותר מהר את המתווה, איך זה הולך להיות, איך הכניסות, יציאות, איזה פעילות הולכת להיות שם מעבר לכמות הקהל שהולכת להיות שם, על מנת שנוכל בעצם להיערך מראש ולעשות חלוקה של המשאבים ולשתף את כל מי שיכול לסייע בהצלת חיי אדם, ולפקד על זה בצורה מיטבית

דורון אביטל:  עד כאן

צביקה פוגל: מהיכרותנו האישית אני יודע שיש על מי לסמוך

יוסף דייטש: אני אדאג שהמפיק יצור איתכם קשר

דורון אביטל: אין שום בעיה, בסדר גמור

צביקה פוגל: אנחנו נעבור רגע לזום

צביקה פוגל:  יש לנו שלושה גורמים בזום שמחכים לנו

צביקה פוגל:  נתחיל עם מנכ"לית המועצה האזורית מרום הגליל, בבקשה

קרן פטל: שלום לכולם, אני גם מצטרפת לחשיבות של קיום הדיונים האלו וגם מצטרפת לרוח החדשה שיוסי מנהיג, רוח מאוד טובה ושל שיתוף פעולה, אבל אני מצטערת לומר שעדיין את המועצה רוב הגופים שוכחים להזמין, שוכחים ליידע בצורה עקבית

קרן פטל:  אני קצת מרגישה כמו הילד הזה ששם את האצבע בסכר, אבל אני חושבת שזה החובה הציבורית שלי לומר את הדברים

קרן פטל:  אני אומרת אותם ממקום של תיקון, לא ממקום של ביקורת, אבל בעיניי זה סופר חשוב

קרן פטל:  אני שומעת כאן על הקפ"ק שהיה אצל המפכ"ל

קרן פטל:  אנחנו לא הוזמנו אליו ואין לנו מושג מה המתווה

קרן פטל:  השתתפנו בסיור שגם אליו שכחו להזמין אותנו אבל אמרו לי ברגע האחרון, אז פיניתי את כל הלו"ז והגעתי, שבו שמענו באופן כללי על התוכניות

קרן פטל:       אני רוצה לומר שבאופן כללי אני חושבת שיוסי והצוות שלו עושים את הדברים בצורה נכונה והולכים לכיוונים שהמועצה בהתייחסויות שלה בשנה שעברה הצביעה עליהם, ככה שברמה העקרונית אני חושבת שזה הכיוון הנכון

קרן פטל:  ברמה הספציפית אין לי פשוט מושג מה המתווה, אז אני לצערי לא יכולה להתייחס אליו, אבל אני כן אתייחס לנקודות הכלליות ואני אשתדל מאוד להיות תמציתית

קרן פטל:      לגבי החקיקה, איגי נמצא ואני חושבת שבדיון שלך, כבוד היושב-ראש, עלה הנושא הזה והבקשה שלי, שלא יחזור על עצמו מה שהיה שנה שעברה, שלמעשה החקיקה, שנה שעברה זה היו תקנות, השנה זו חקיקה ראשית, הופצו לידיעת הציבור ורק כך המועצה גילתה אותם

קרן פטל:  אתה זוכר את זה בוודאי, היושב-ראש

קרן פטל:  הבטיחו לי שכך יהיה ולצערי השנה קרה אפילו גרוע מכך

קרן פטל:  גם לא שלחו לנו את תזכיר החוק שהופץ לידיעת הציבור

קרן פטל:  אני קיבלתי אותו מחבר שהיה קשור בממשלה איכשהו, במקרה בוואטסאפ

קרן פטל:  אנחנו צריכים כמו כל הציבור להתייחס לתזכיר הזה עד מחר ואנחנו נעשה את זה

קרן פטל:  אני כן אומר שיוסי קיים ישיבה מקדימה יחד עם היועץ המשפטי שלנו ושמע את הרעיון הכללי עוד בטרם גובשה הטיוטה, אבל לצערי הטיוטה שגובשה לא נשלחה אלינו

קרן פטל:  אגב, היא נשלחה לכל שאר הגורמים

קרן פטל:  המשטרה קיבלה אותה שבוע לפני הפצתה להתייחסות הציבור

קרן פטל:       אני חושבת שצריכה להיות כאן איזושהי החלטה ולהיות בקו של אמת

קרן פטל:  אם כל הזמן שוכחים את המועצה ולא מזמינים אותה ולא מיידעים אותה ולא משתפים אותה, ואף אחד לא מוכן להגיד ולקבוע כבר מה הם תחומי האחריות האמיתיים שלי, זה בסדר, יש לי עבודה, אבל אם אומרים לי כל הזמן, כן, והמועצה והאחריות ותממשי את האחריות שלך, אז בואו נעשה את הדברים כמו שצריך

קרן פטל:  אני באמת מבקשת את זה מעומק הלב ואני מקווה שהדברים יפלו על אוזניים, בעלי תמיד אומר לי, "אשרי המדבר על אוזן שומעת"

קרן פטל:  אני מרגישה שהאוזן של יוסי מקשיבה

קרן פטל:  זה בעניין הזה

קרן פטל:      ביטוח, עדיין אין ביטוח למועצה

קרן פטל:  אף חברה בעולם לא מוכנה לבטח את המועצה, בוודאי לא עכשיו כשההיערכות להילולה, כך אני שומעת, מוקדמת בכמה ימים

קרן פטל:  אני מברכת על זה, אני חושבת שזה דבר נכון מבצעית אבל אין לנו ביטוח

קרן פטל:  תתכבד מדינת ישראל ותוציא אותנו מהמצב האבסורד הזה

קרן פטל:  אנחנו שליחי ציבור

קרן פטל:  אנחנו יד האריכתא של השלטון המרכזי

קרן פטל:  יש חברה ממשלתית, היא צריכה לקחת אחריות על זה

קרן פטל:  אין לי שום יכולת לעשות משהו

קרן פטל:  זה אפילו לא עניין של כסף כפי שכבר אמרתי בדיון הקודם

קרן פטל:  אני לא משפטנית, אני לא יודעת מה ההשלכות והמשמעויות של זה

קרן פטל:  אני רק יודעת שאני וכל בעלי התפקידים במועצה, מהנדס, ראש מועצה וכו' חשופים מבחינת אחריות אישית

קרן פטל:  אין לנו כיסוי לאחריות מקצועית, אין לנו שום כיסוי ביטוחי, חלילה שלא יקרה שום דבר, אבל ביטוח כידוע עושים גם שלא יקרה שום דבר

קרן פטל:  זה נקודה שאנחנו מאוד נשמח לעזרה שלך, אדוני היושב-ראש וחברי הכנסת

קרן פטל:       מבחינת התשתיות, גם אני מנהלת בשלטון המקומי

קרן פטל:  כולנו עובדים גם לטווח קצר, אבל כולנו מחויבים קצת להרים את הראש ולהסתכל לטווח יותר ארוך

קרן פטל:  סוף סוף אחרי שנים חתם שר הפנים ואושרה התב"ע למימוש

קרן פטל:  כשהיינו בתוך העניין של הוועדה הארכיטקטונית שנקבע בתקנון התב"ע שהיא האחראית על קידום או אישור הדברים שבאים לפניה, אמרנו וחזרנו ואמרנו, צריך להשקיע פה וזה לא 60 מיליון להילולה

קרן פטל:  צריכים להשקיע כאן, הערכה שאני שמעתי על ידי אנשי מקצוע, 200 ו-300 מיליון, וצריך לקבל את ההחלטות האלה כדי שלא כל הזמן נעשה את ההילולה הקרובה

קרן פטל:  מדינה צריכה להיות מסוגלת לחשוב, אני לא מדברת על עשרות שנים, שמונה שנים קדימה, עשר שנים קדימה

קרן פטל:       דיברה חברת הכנסת על תשתיות הביוב והמים המוצלבות והעיליים

קרן פטל:  זה רק דוגמה קטנה

קרן פטל:  כשאתה תהיה בסיור אתה תוכל לראות את זה

קרן פטל:  תשתיות הביוב והמים לא רק במירון, אנחנו מתמודדים עם זה בכל מירום הגליל, הן תשתיות ישנות משנות טרפפו

קרן פטל:  בוודאי סביב הציון צריכה להיות תשתית ראויה לזמננו אנו

קרן פטל:  הדברים האלה נאמרו

קרן פטל:  היום ב-13:00 מתקיימת ישיבה עם מהנדס המועצה ומהנדס הביוב שלנו יחד עם רשות המים ונציגי ההפקה

קרן פטל:  ידובר שם על הפלסטרים

קרן פטל:  גם הפלסטרים חשובים ודאי, אני לא אומרת שלא אבל צריך לאחוז את שתי הנקודות האלה וצריכה לעניות דעתי, וסליחה שאני מעיזה להציע דבר קונקרטי לסיכום הישיבה

קרן פטל:  חייב לקרוא לממשלת ישראל לתקצב את מימוש התב"ע לכל הפחות בהיבט התשתיות של הביוב והמים

קרן פטל:  זה לא ברמה של המועצה האזורית מרום הגליל

קרן פטל:  מדובר כאן ביישום של מאות מיליונים

קרן פטל:  צריך לחשוב איך עושים את זה

קרן פטל:  אני ממש חושבת שזה חשוב

קרן פטל:       בינתיים אני כן אדבר על ההשלכות המבורכות

קרן פטל:  אנחנו שמחים על קיומו של הרשב"י

קרן פטל:  זכינו לחיות כאן בצילו אבל יש לזה השלכות מאוד רחבות כל השנה

קרן פטל:  מדובר באומדן של כ-5 מיליון שקלים שכל משרדי הממשלה מכירים

קרן פטל:  אנחנו הגשתי אותו בפירוט רב לכל המשרדים המעורבים

קרן פטל:  רק בגין ההילולה זה איזה 2 מיליון שקלים

קרן פטל:  אני לא אלאה אתכם, ותוכל אם תרצה לקבל את הפירוט הזה גם

קרן פטל:  מדובר בכסף שתושבי מרום הגליל לא צריכים לשאת אותו

קרן פטל:  זה לא נכון

קרן פטל:  זה אירוע ברמה הלאומית, אחד האירועים החשובים ברמה הלאומית בלי להיכנס לדעות של אף אחד או לאמונות

קרן פטל:  אני חושבת שזה ראוי, ובתוך מסגרת תקציב ההילולה חייב להיות צבוע תקציב ברור וזה לא כמחזרים על הפתחים

קרן פטל:  יש לזה טבלה מסודרת על מה בדיוק כל שקל ושקל צריך ונכון שהוא ילך

קרן פטל:  זה עוד דבר שהיה חשוב לי מאוד שיכנס להחלטות של הוועדה

קרן פטל:  בתוך התקציב הכולל שייועדו יש 1

קרן פטל: 2 מיליון שהם ההשלכות רק של ההילולה ואני חושבת שהם צריכים להיות שם

קרן פטל:       הדבר הנוסף שאני ארצה להתייחס אליו, ויוסי אמר כל כך נכון, טוב, זה כי הוא בא מהשלטון המקומי אז הוא ידע שאני אגיד את זה

קרן פטל:  תחנת הרכבת, כבר הגיעה מדינת ישראל, שרת התחבורה דאז גם דהיום מירי רגב למסקנה שבעיקר בגלל מירון אבל לא רק, צריכה להיות תחנת מרום הגליל סמוכה לצומת חלפתא

קרן פטל:  משרד התחבורה, ייאמר לזכותו, הוא הראשון שתמך בתוכניות

קרן פטל:  משום מה הגענו לוועדת התכנון המחוזית

קרן פטל:  אני אגיד את זה הכי בפשטות כי אני פשוט אומרת את האמת כפי שהיא

קרן פטל:  העדיפו להגיד, טוב, כמה עצים הם יותר חשובים ממיליונים של בני אדם שיכולים להיתרם מזה

קרן פטל:       לא חסרים כאן עצים

קרן פטל:  יותר מ-90% משטח המועצה הוא שטח מוכרז יער, שמורות טבע

קרן פטל:  הכול בסדר, אנחנו אוהבים את העצים ומחבקים אותם

קרן פטל:  אנחנו גם אוהבים את בני האדם

קרן פטל:  הם ציינו שם סימבול

קרן פטל:  זה עוד לא אבוד, זאת אומרת אנחנו ישבנו עם משרד התחבורה לפני שבוע ואמר לי בפירוש גם המנכ"ל וגם הראל דמתי הממונה על הדבר הזה, יש סימבול, אפשר להחזיר ולקדם את תחנת הרכבת וזה ראוי ונכון וזה יהיה גיים צ'יינג'ר לכל נושא התחבורה בהילולה ובכלל

קרן פטל:  אני יכולה להגיד שגם בשבילנו תושבי הגליל העליון, סטודנטים, אנשים שיגיעו למקומות תעסוקה זה בהחלט דבר משמעותי

קרן פטל:       לגבי הגעה לאירוע והפיכת הכביש לחד סטרי שזה ודאי מבצעית נכון, אני לא מבינה בשיקולים כאלה, אבל אני רוצה להגיד לך שמה שזה עשה לתושבים, זה כאילו הסנדלר הולך יחף, אז כל היישובים הכלואים בתוך הטבעת שהיא סטרילית, אתם דיברתם קודם על מישהו שמגיע מכרמיאל, איזה טרטור, יעשה טיול עד לאליפלט

קרן פטל:  מה לגבי מישהו שגר בכפר שמאי או בשפר? חמש דקות נסיעה מהציון, שהוא צריך לנסוע את כל הסיבוב הזה לאליפלט ואז מאליפלט בשאטל? אגב, גם לא הגיעו האוטובוסים שלו אבל נגיד ויגיעו, מישהו שגר חמש דקות מהציון צריך לסבול שעה, שעה וחצי כדי להגיע אליו? גם אל תושבי מרום הגליל מותר וצריך לדבר

קרן פטל:  גם הם, חלקם רוצים להגיע לרשב"י ביום המיוחד הזה

קרן פטל:  צריך לתת את הדעת לזה עם כל הצורך המבצעי

קרן פטל:  גם את ההיגיון צריך להכניס לכאן

קרן פטל:       שתי נקודות אחרונות

קרן פטל:  יוסי התייחס לזה שבאמת יש אווירה טובה ובאמת אני מרגישה שכולם רוצים לעשות את הכי טוב שלהם, אבל חסרה לי המינהלת

קרן פטל:  עוד לא ישבנו כמינהלת

קרן פטל:  זו הייתה הפלטפורמה לשימור שאני חושבת שכל הגורמים הסכימו עליה, משנה שעברה

קרן פטל:  אני בטוחה שאתה עמוס מאוד ואני רואה את הישיבות שנקבעות מהיום למחר

קרן פטל:  אני לא מקנאה בך ומאחלת לך הרבה הצלחה, אבל אני חושבת שמינהלת כזאת עם תאריכים קבועים וידועים מראש, תהיה לה תרומה מאוד משמעותית לשיתוף הפעולה, ולצערי היא עוד לא התכנסה

קרן פטל:      נקודה אחרונה

קרן פטל:  אני רוצה שתזכיר החוק, אנחנו נתייחס אליו, אבל בגדול אני אגיד שאנחנו רואים חשיבות מאוד גדולה בלהסדיר את כל העניינים שהיו במחלוקת משפטית שנה שעברה כבר עכשיו

קרן פטל:  יש את הנושא של השימוש חורג שלמיטב הבנתנו ואולי לא הבנו נכון, תזכיר החוק לא מכסה אותו, ככה שלמשל השטח הזה שמכונה 89 הוא שטח בייעוד חקלאי

קרן פטל:  כדי להשתמש בו ואנחנו בגדול תומכים ברעיון, כדי להשתמש בו צריך להסדיר על פי החוק שימוש חורג במקום הזה, והדבר הזה, יש לו פרקי זמן קבועים בחוק

קרן פטל:  המועצה יוצאת לפגרת פסח כמו בכל שנה וצריך גם לקחת את לוחות הזמנים האלה בחשבון

קרן פטל:  אני יידעתי את כל הגורמים בדבר הזה

קרן פטל:  זהו, אני מודה לכם

צביקה פוגל: תודה לך, קרן

צביקה פוגל:  אנחנו עושים סיור ביום ראשון

צביקה פוגל:  נשמח מאוד אם תצטרפי אלינו

קרן פטל: בהחלט

צביקה פוגל: זה יהיה תחילתה של עבודת המינהלת, אני מקווה

צביקה פוגל:       נעבור לד"ר אולגה בזום, בבקשה

אולגה ויניצקי: תודה רבה על הזכות לדבר כאן

אולגה ויניצקי:  אני שמעתי הרבה אנשים חכמים ואני חושבת שכולנו רוצים לא לקלקל את השמחה

אולגה ויניצקי:  בשנה שעברה ממש נתנו לנו את ההזדמנות הזאת להשפיע ואני רציתי להגיד על זה תודה

אולגה ויניצקי:  עבדנו יד ביד עם המשטרה

אולגה ויניצקי:  מהמפגש הראשון של החפ"ק ליווינו את המפקד המחוזי, גם את הפרויקטור

אולגה ויניצקי:  גם היינו בקשר עם המועצה שלראשונה אני חושבת היה שיתוף פעולה כזה הדוק בין המועצה האזורית לבין משרד הבריאות

אולגה ויניצקי:  קודם אנחנו לא כל כך יכולנו להשפיע, וכאן גם עשינו השפעה ומסרנו כל מיני מסרים חשובים גם לכל מיני הכנסות אורחים

אולגה ויניצקי:  יצרנו קשר עם יותר מ-30 רבנים, כולל נציגה שלנו שדיברה באידיש, כולל המפקחים שלנו שהיו בשטח

אולגה ויניצקי:  מהיום הראשון של ההיערכות היינו שם עד ליום האחרון

אולגה ויניצקי:       כמו שאתם מבינים, הנושא של התשתיות, אני לא אפרט באיזה מצב הן כי גם יוליה, גם קרן בדיוק דיברו על מה שרציתי להגיד

אולגה ויניצקי:  אני רק אוסיף את נושא הפוליו

אולגה ויניצקי:  חברים, שיתוק ילדים, אתם יודעים שבמדינה בשנה האחרונה היו שני מקרים

אולגה ויניצקי:  שני ילדים נשארו עם שיתוק

אולגה ויניצקי:  יש 100,000 ילדים לא מחוסנים במדינה

אולגה ויניצקי:  איך המחלה מועברת? היא מועברת דרך צואה, דרך ידיים, דרך מים, דרך מזון אם הם מזוהמים כמובן

אולגה ויניצקי:  כמה שהתשתיות רעות יותר וכמה שהצטופפות של אנשים גבוהה יותר ויש הרבה אנשים, ככה הסיכון גדול יותר, אז אני מאוד רוצה שאף ילד, אחרי אירוע כזה שמח, חס וחלילה לא יקבל שיתוק

אולגה ויניצקי:       יש עוד נקודה

אולגה ויניצקי:  אנחנו צריכים גם לדאוג לעניין של המזון

אולגה ויניצקי:  דרך אגב, התשתיות האלו של הביוב זה מזל

אולגה ויניצקי:  כל הזמן יש הצפות

אולגה ויניצקי:  שלא יהיה פיצוץ ושהביוב הזה לא יוצף ממש תחת לחץ ולא ישטוף את כל הקהל ורק זורם שם על הרצפה אפשר להגיד

אולגה ויניצקי:  אני מדברת על ההר, המקום הקדוש וגם על שיפולי ההר, אז המים זה ממש חומר גלם להכנת מזון

אולגה ויניצקי:  אין מזון בלי מים

אולגה ויניצקי:  כמובן צריך גם פינוי אשפה, כל הסניטציה הזאת כדי לשמור על בריאות של כולם

אולגה ויניצקי:  כל מזון שנכנס צריך לקבל את האישור שלי כרופאת המחוז

אולגה ויניצקי:  ככה זה גם בהצעת החוק

אולגה ויניצקי:  אנחנו אחראים על אישור

אולגה ויניצקי:  זה לא אישור של מסעדה

אולגה ויניצקי:  אין פה מהנדסים למזון

אולגה ויניצקי:  זה אנשים פשוטים שהם לא אנשי מקצוע מעורבים, וכמה הם זקוקים לידע שיש לנו, איך לבצע את התהליכים כדי למנוע הרעלות מזון, למנוע תחלואה

אולגה ויניצקי:  אף אחד לא רוצה את זה, לכן כל הבקשות למזון צריכות להגיע לאישור שלי, של משרד הבריאות ושל קרן עד ה-10 באפריל כדי שאנחנו נוכל לתקן ולהשלים

אולגה ויניצקי:       יש הרבה סוגיות, שזה מתחיל מהבעלות של הקרקע וכלה בכל מיני מפרטים מדויקים

אולגה ויניצקי:  אם תהיה שם חלוקת מזון, אני רוצה שלא נצטרך להשמיד ושהמזון יהיה בריא אם הוא יכנס

אולגה ויניצקי:  אני באמת מצפה לאותו שיתוף פעולה עם הפרויקטור, עם המשטרה, עם כל נציגי הקהל

אולגה ויניצקי:  זה לא חייבים להיות רבנים

אולגה ויניצקי:  כל סוג של קהל

אולגה ויניצקי:  אני מאוד אשמח שאנחנו נהיה שם בתהליך ולא תהיה שם שום סכנה לא לקהל הרחב החוגגים ולא לעובדים שלנו

אולגה ויניצקי:  תודה רבה

צביקה פוגל: תודה רבה לד"ר אולגה ממשרד הבריאות

צביקה פוגל:  אנחנו נוודא שבאמת את שותפה לכל התהליך הזה, כולל תאריך היעד ששמת, אני לפחות רשמתי אותו

צביקה פוגל:      אנחנו נעבור עכשיו לגיא, נציג רשות הטבע והגנים הלאומיים

צביקה פוגל:  שלום גיא

גיא: היי, צוהריים טובים, הקשבתי לכל הדיון

גיא:  אנחנו מברכים על כל התהליך, נשתתף בסיור ביום ראשון ואנחנו לרשותכם בכל דבר ועניין

צביקה פוגל: אתה צופה איזה שהן בעיות, משהו מהתיאומים הראשונים שנעשו אתכם? חסר משהו?     

גיא: לעת הזאת אני לא יכול להצביע על פערים

צביקה פוגל: מעולה, אז אנחנו ניפגש ביום ראשון

צביקה פוגל:  תודה, גיא

גיא: בהחלט, להתראות

צביקה פוגל: מי יש פה לנושא חקיקה, משפטים? בבקשה

איגי פז: אני מייעוץ וחקיקה, משרד המשפטים

איגי פז:  אני אתייחס בקצרה לעניין החקיקה שהוא חיוני וקריטי לתהליך פה

איגי פז:  מבחינת המתווה, המתווה גובש על ידי הפרויטקור

איגי פז:  הוא כמובן מיישם את המלצות החקירה גם ביחס להילולה של שנה שעברה וגם את העדכון שבעקבות ההילולה האחרונה שהייתה, אז ועדת החקירה נתנה עוד שורה של המלצות שהמתווה בעצם נועד ליישם אותן

איגי פז:  החקיקה בעצם הולכת עקב בצד אגודל בעקבות המתווה

איגי פז:  כמובן לא כל דבר שנמצא במתווה מופיע גם בחקיקה

איגי פז:  יש דברים שהם לא לחקיקה

איגי פז:  אנחנו מתמקדים בחקיקה המינימלית שהיא בעיקר מתמקדת באיסורים שמוטלים על הציבור

איגי פז:  אנחנו לא יכולים להגביל חירויות של הפרט אלא אם יש לנו מקור חקיקה, ולשם כך בדיוק נועדה החקיקה

איגי פז:       אני אתייחס גם קצת מבחינת תהליכית

איגי פז:  תזכיר החוק גובש על ידי שירן שיושבת פה והצוות שעובד איתה, במהירות באמת מאוד מרשימה

איגי פז:  לצד זה אנחנו מנסים כמובן לא לוותר על כל התהליכים ועל העבודה המקצועית שנעשית כמו שאנחנו רגילים בחקיקה ממשלתית

איגי פז:  תזכיר החוק, אנחנו אישרנו הפצה מקוצרת

איגי פז:  בדרך כלל תזכיר חוק מפורסם ל-21 ימים

איגי פז:  בגלל הנסיבות אנחנו לא רוצים להגיע כמו שנה שעברה שאישרנו את החקיקה שבוע וחצי לפני ההילולה

איגי פז:  אנחנו רוצים כמה שיותר זמן לאפשר לכולם להיערך מראש

איגי פז:  זה עלה פה על ידי כל הגורמים, המשטרה וכב"ה ולכן אישרנו פרק זמן מינימלי של שבוע להערות הציבור, ואנחנו מקווים באמת שהציבור יתכנס ויעביר הערות

איגי פז:  התזכיר מפורסם עד מחר בחצות

איגי פז:       אנחנו לא עוצרים

איגי פז:  כמובן אנחנו ממשיכים בתיאומים

איגי פז:  בתוך הממשלה יש נוסח שהוא ברמת בשלות יחסית גבוהה

איגי פז:  יש עוד כמה פינות לסגור בתוך החקיקה ואנחנו נעשה את זה

איגי פז:  המטרה היא כמו שאני מבין, להביא את טיוטת החוק לאישור הממשלה כבר ביום ראשון הקרוב

איגי פז:  במקביל אנחנו כמובן עובדים עם מחלקת נוסח חוק אצלנו כדי שהחוק יהיה מוכן לפרסום מייד אחרי החלטת הממשלה, שהוא יפורסם בכחול כדי שכבר בשבוע הבא אפשר יהיה להביא אותו לכאן לכנסת להצבעה לקריאה ראשונה ואחרי זה כמובן לדיון פה בוועדה

איגי פז:  כל גורמי הממשלה ששותפים, משרד בט"פ והמשטרה, אנחנו עובדים בשיתוף פעולה כדי באמת לגרום שזה יקרה

איגי פז:       מבחינת התוכן של ההצעה, אני לא אכנס ממש לכל הפרטים אבל בגדול אנחנו מדברים על אותם שלושה איסורים מרכזיים שגם היו בחקיקה שנה שעברה, זה האיסור על שהייה, האיסור על ההדלקות והאיסור על קיום אירועים נוספים שמוגדרים או אירועים שהם מעל 300 איש או אירועים שכוללים אמצעים של במות, הדלקות וקיום אירועים נוספים, שהם אירועים שהם יותר מועדים לפורענות

איגי פז:  בעצם מי שרוצה לקיים אירוע נוסף צריך גם לקבל היתר

איגי פז:  בשנה שעברה ההיתר הזה היה ניתן על ידי הרשות המקומית והשנה ההיתר הזה לפי התזכיר שפורסם יינתן על ידי השר

איגי פז:  זה אולי גם עונה למנכ"לית המועצה שאני חייב להגיד שמבחינת תהליכית זה תקלה

איגי פז:  היינו צריכים אנחנו להעביר אליהם את התזכיר

איגי פז:  אמנם הוא פתוח אבל כן נהוג ששולחים את זה גם לגורמי עניין, למרות שהפעם בסופו של דבר התפקיד שלהם בתוך החקיקה הוא יותר מצומצם ממה שהיה שנה שעברה

איגי פז:  הם לא נדרשים לאשר כל אירוע נוסף, בשונה ממה שהיה שנה שעברה

איגי פז:  זה לגבי הנקודה הזאת

איגי פז:  כמובן שכל היתרי השהייה וכל ההדלקות וכל הדברים הנוספים כפופים כולם לעיקרון השוויון שהשר והמשרד כמו כל רשות מינהלית מחויבים לפעול בשוויון, זה בהתייחס לשאלות שעלו פה

איגי פז:       לצד זה אנחנו כמובן עשינו כמו שנה שעברה, אישרנו כן חריג

איגי פז:  רוב המכסה של הכרטיסים, אני מבין שזה היה ככה שנה שעברה ואני מבין שגם השנה זה הולך להיות ככה

איגי פז:  הרוב המוחלט של הכרטיסים יינתנו באופן שוויוני לחלוטין בדרך של כל הקודם זוכה, בהצעה של מכירה כמו שהיה שנה שעברה

איגי פז:  שנה שעברה אושר על ידי שני משנים ליועמ"ש חריג של 15% שמיועד לקהילות וחסידויות וקבוצות שיש להן מסורת הגעה להר

איגי פז:  שנה שעברה זה היה 15% מכלל הכרטיסים מתוך איזון בין מצד אחד באמת הצורך להבטיח שוויון לבין המסורת של אותן קבוצות שיש להן מסורת הדלקה על ההר

איגי פז:  גם היה חוות דעת של גורם מקצועי שאמר שזה יתרום לבטיחות ולהרגעת הרוחות, ואנחנו אישרנו את זה מבחינה חוקתית

איגי פז:  זה לגבי המתווה של ההיתרים

איגי פז:  כמובן שאנחנו ביקשנו שגם בתוך החסידויות האלה שיינתן מענה גם לייצוג הולם לנשים, זאת אומרת שגם בתוך החסידויות זה לא יהיה רק קבוצות של גברים אלא משהו יותר משולב, שיינתן ייצוג הולם לנשים

איגי פז:  אני חושב שנסתפק בדברים האלה

צביקה פוגל: תודה רבה, התייחסות ראויה בהחלט

אסף זמיר: בהקשר הזה רק ברשותך, אדוני יו"ר הוועדה, אז אכן כמו שאיגי ציין, עד מחר בלילה זה תום מועד ההערות לציבור

אסף זמיר:  בכוונתנו להגיע לאישור הממשלה כבר ביום ראשון, ובעזרת השם ביום שני לקריאה ראשונה ומייד אחר כך אליך אדוני יו"ר הוועדה, פה לוועדה הזאת

אסף זמיר:  אנחנו פונים אליך בבקשה לרתום את כל המשאבים ותשומת הלב ותשומת הזמן, מבחינתנו כבר ביום שלישי לקיים את הדיון ככל שזה אפשרי

אסף זמיר:  אנחנו נשאף עד שנגיע אליך לוועדה, להגיע כבר מתואמים באופן מלא עם כל המשרדים וכמובן גם נטמיע את ההערות הציבור ככל שנדרש

אסף זמיר:  כמו שאמרנו קודם, מדברים פה כל הזמן שהזמן הוא לרעתנו

אסף זמיר:  אנחנו צריכים להזדרז

צביקה פוגל: אנחנו נעמוד לרשותכם

צביקה פוגל:  יש פה גברת שמנהלת לנו את כל העניינים, קוראים לה לאה

צביקה פוגל:  נא לעבוד מולה ותיראו שהעסק הזה עובד נהדר

צביקה פוגל:       חטיבת המבצעים, צה"ל, בבקשה

אסף זמיר: אני מחטיבת המבצעים בצה"ל

אסף זמיר:  אתמול השתתפנו בדיון המפכ"ל וממש עכשיו מתבצעת ישיבת התיאום של צה"ל עם משטרת ישראל

אסף זמיר:  ככל שיעלו הדרישות, כמובן נסייע, ואני מקווה שכבר היום נוכל להציג את הסיוע של צה"ל אל מול הדרישות של משטרת ישראל

צביקה פוגל: אני מקווה שברור לכם שהגורם שיכול בסופו של דבר לתת מענה מהיר מעבר לשגרה, לשגרה ולהכנות אני סומך על משטרת ישראל שתעשה את כל ההכנות, אבל מרגע שמשהו מתחולל, אתם הגוף שאנחנו צריכים להישען עליו, אם זה מסוקים, אם זה כל דרך אחרת

צביקה פוגל:  אני מקווה שלא נצטרך אבל אתה יודע - - - 

צביקה פוגל:  אני רוצה לשמוע מכם אם מישהו מכם יצטרף לסיור שלי ביום ראשון, שבאמת החבירות האלה בוצעו וההנחיות נמצאות ונציג שלכם יהיה בחפ"ק כמו שאתם יודעים לעשות

אסף זמיר: חד משמעית

אסף זמיר:  ההשתתפות היא כמובן בחפ"ק האחוד והדרישות כמו שהוגשו שנה שעברה, כנראה שגם יוגשו השנה, בהיבט של מסוקים, מחלקת אלונקאים וכו', ועל זה אנחנו נערכים אלא אם כן יהיו דרישות נוספות

אסף זמיר:  כמובן שבסיור יהיה נציג צה"ל

צביקה פוגל: מעולה

צביקה פוגל:  עוד מישהו שמרגיש שפספסנו אותו ויש לו משהו חשוב לומר? כבאות, בבקשה

אוסקר פוקס: אני ממחוז צפון

אוסקר פוקס:  אנחנו מברכים על הקידום של החקיקה

אוסקר פוקס:  אנחנו בתוך העניין ואנחנו מעירים כרגע את ההערות שלנו

אוסקר פוקס:  המתווה חשוב, הוא פורסם באופן כללי אבל כדי לעזור ולהתקדם ולשפר, בזמנים המעטים שיש לנו אנחנו צריכים לא תוכנית בטיחות שדובר עליה פה

אוסקר פוקס:  אנחנו צריכים את תוכניות הבטיחות המפורטות, תוכניות הבטיחות שכוללות את כלל המתחמים, 89 ומה שלא ייקרא, כולל מעגל ההר והכול, כי יש עדיין פערים לא רק במתחם 89 שהוא לא ידוע, הוא מן איזשהו משהו שכרגע אין עליו שום דבר

אוסקר פוקס:  גם במתחם ההר עצמו עדיין יש פערים מבחינת הכבאות שנדרש זמן כדי לתקן אותם

אוסקר פוקס:  אנחנו צריכים את ההגדרה המדויקת של הזמנים בגלל שכרגע המועצה, יש לה סמכויות יותר מופחתות

אוסקר פוקס:  אנחנו צריכים שייקבעו זמנים להגשת הבקשות, עד מתי

אוסקר פוקס:  גם לזה אנחנו צריכים להסתנכרן כי לא תמיד יותר מידי זמן זה נכון

אוסקר פוקס:  מעט מידי זמן זה גם לא נכון

אוסקר פוקס:  צריך לדעת לחבר את הדברים נכון כדי שנגיע וזה יהיה מוצלח, שלא נגיע לדקה ה-90

צביקה פוגל: אני איתך

שאולי שמעון: אני רע"נ המבצעים של מחוז צפון

שאולי שמעון:  אנחנו אחרי ישיבת מינהלת ראשונה, שיתוף עם משטרת ישראל כמובן, עם המחוז

שאולי שמעון:  החפ"ק האחוד, הוא בנוי בשילוביות מושלמת עם כבאות והצלה

שאולי שמעון:  גם נציגים שלנו בחפ"ק האחוד וגם החפ"ק שלנו המחוזי שנבנה בסמוך לחפ"ק משטרת ישראל

שאולי שמעון:  כל מעגל הוא ת"פ מפקד מרחב של משטרת ישראל והשאיפה שלנו שבסוף, בקצה, בפעילות המבצעית מפקד המרחב מפעיל את כוחות הכבאות

צביקה פוגל: כמה מוקדים יהיו לכם שם, אתה יודע לבוא ולומר לי היום?     

שאולי שמעון: אנחנו בנויים באותם מעגלים כמו המעגלים של משטרת ישראל

שאולי שמעון:  מעגל ההר בפיקוד מת"ח גליל גולן, ומעגל המושב, חניונים קרובים ו-89 בפיקוד מת"ח גליל מרכזי

שאולי שמעון:  כשהחפ"ק יישב, אנחנו מאמינים שהוא יישב סמוך ל-89 כי כרגע מסתמן שמתחם 89 הוא המשקל המרכזי ולא דווקא המושב כמו שהיה בשנה הקודמת

שאולי שמעון:  למעגל המושב אני מדבר

שאולי שמעון:  מעבר לזה כל החניונים המרוחקים גם בפיקוד מת"ח, אחוד לכלל החניונים בצורה מאוד מרוכזת, כלומר מת"ח טבריה יהיה אחראי על כל החניונים, יעבוד בצמוד למשטרת התנועה לכלל הצרכים

שאולי שמעון:  אנחנו פועלים על פי גאנט אחוד, מתואם עם משטרת ישראל

צביקה פוגל: אתם מחזיקים עתודה איפשהו?     

שאולי שמעון: עתודה תוחזק בצלמון, שהיא עתודה מחוזית, ולכל מעגל יש עתודה משלו

שאולי שמעון:  סך הכול אנחנו מדברים על בין 80 ל-100 לוחמים בכלל המבצע, כשאנחנו כרגע בהערכת חסר בגלל שאנחנו עדיין לא סגורים על איך ייראה מתחם 89

שאולי שמעון:  מבחינתנו זה אירוע, לתכנן את זה, לבנות את המענה המבצעי לדבר הזה, ולכן אני מצטרף לדבריו של אוסקר, באמת להעביר לנו כמה שיותר מוקדם בצורה מפורטת את התוכניות של המתחם הזה

שאולי שמעון:  המתחם הזה הוא שובר שוויון גם ברמת המבקרים וגם ברמת המענה המבצעי שלו, אז כמה שיותר מהר שזה יקרה, ונאחל לכולם הצלחה

צביקה פוגל: יפה מאוד

צביקה פוגל:  תודה רבה

אוסקר פוקס: משפט נוסף לסיום

אוסקר פוקס:  אל תשכחו שזה ל"ג בעומר, ל"ג בעומר בכל מדינת ישראל, ואנחנו בכבאות והצלה לישראל לא רק במחוז הצפוני ובמירון עצמו, רוצים לתת לכלל עם ישראל לחגוג את ל"ג בעומר

אוסקר פוקס:  בגלל זה אנחנו צריכים לדעת את כמות הכוחות כמה שיותר מוקדם, שאנחנו צריכים להשקיע במקום הזה, את התוכנית ואת הכול כי מדובר בחניונים, במעגלים מאוד גדולים

אוסקר פוקס:  תודה

צביקה פוגל: נכון, הערה מאוד חשובה, תזכורת חשובה

צביקה פוגל:  אתה יודע, שוכחים מזה, מתרכזים באירוע של מירון ושוכחים שכל הצפון הולך לבעור

צביקה פוגל:       כן, בבקשה אדוני

דוד הכהן: תודה אדוני היושב-ראש, אני יושב-ראש ודובר הארגונים החברתיים בכנסת

דוד הכהן:  אני משתתף ב-13 השנים שאנחנו כאן כמעט בכל שנה בדיונים האלה, ויותר מזה, לפי דעתי אני עושה את המניין היחידי בעולם על פי הזוהר, ואני עומד להוציא סידור תפילה לראשונה בהיסטוריה על פי הזוהר

דוד הכהן:  בכל הזוהר לא כתוב שההילולה של רבי שמעון בר יוחאי זה בדיוק בל"ג בעומר

דוד הכהן:  יש אפשרות לעשות את זה לשלושה או ארבעה ימים, למתוח את זה יומיים לפני, יומיים אחרי

דוד הכהן:  לדעתי זה הפתרון כי המון רוצים עדיין להגיע ולא מגיעים בגלל כל הברדק של הצפיפות זאת שם

דוד הכהן:  הצפיפות הזאת הולכת משנה לשנה ומתגברת ומכפילה את עצמה כל הזמן

דוד הכהן:  המון עדיין לא רוצים להגיע בגלל הבעיה של הצפיפות

דוד הכהן:  לדעתי אין בעיה מבחינה הלכתית, מבחינת התאריך המדויק וזה יפתור את הבעיה

דוד הכהן:  גם ככה הרבה יוכלו לבוא עוד יותר

דוד הכהן:  ככה יתנו את המענה

דוד הכהן:       אין לך דוגמה, אח ורע בעולם

דוד הכהן:  אצטדיון הכי גדול בעולם, 120,000 אנשים עם שבילים, עם סדרנים, שוטרים, עם תנועות, עם שלטים

דוד הכהן:  אין לך מקום כזה, הר כזה שמיליון בני אדם באים לך, תינוקות, ילדים, משפחות בשעה 02:00, תינוקות בני שנתיים-שלוש ערניים, מחכים מתי להגיע

דוד הכהן:  איך אח ורע לדוגמה כזאת, ואין אפשרות לתת מענה ביטחוני לכזה דבר במיוחד כדי לאפשר להרבה אחרים שרוצים עוד לבוא ולבוא

דוד הכהן:  אפשר למתוח את זה ואני מקווה שתיקחו את זה לשיקול דעת, לכמה ימים

צביקה פוגל: אני ממליץ שתגיע לדיון שנעשה אחרי האירוע

דוד הכהן: אני מגיע כל הזמן

צביקה פוגל: אנחנו נקיים דיון אחרי האירוע על הלקחים

צביקה פוגל:  תבוא להציע את זה אז, כי כרגע זה לא רלוונטי למועד הזה אבל אולי למועדים הבאים

דוד הכהן: בכלל, בכללי

צביקה פוגל: אני אשמח לשמוע את כולם בעניין הזה

צביקה פוגל:       כן, בבקשה

ארז בן דוד: אני יועמ"ש של המרכז הארצי לפיתוח המקומות הקדושים

ארז בן דוד:  המרכז הארצי לא שותף בשנה הזו להילולה, לא בארגון שלה ולא בניהול שלה ולא בכל חלק ממנה

צביקה פוגל: זה טוב או רע?     

ארז בן דוד: זה מה שזה

צביקה פוגל: התחמקת יפה

צביקה פוגל:  נקודה אחת חשובה שצריכה להילקח בחשבון זה נושא של העברת המקל לפני ההילולה ולאחריה, העברת המקל מהמרכז הארצי אל הפרויקטור והצוות שלו לפני ההילולה לגבי השטחים שנתונים באחריות של המרכז הארצי, ובחזרה אחרי ההילולה כאשר כל התשתיות שניבנו תקינות, שלמות וראויות להמשך, כי למעשה בהר ממשיכים להשתמש גם אחרי ההילולה

צביקה פוגל:  מגיעים קהל רב כל השנה כמו שכולם יודעים

צביקה פוגל:  זו נקודה שצריך לקחת אותה בחשבון

צביקה פוגל: אתה מכיר את זה?     

אסף זמיר: כל עניין חכירת הקרקע עבור זכויות שימוש זה כרגע נמצא בביצוע, ביישום, גם רמ"י, גם מינהל הדיור הממשלתי וגם אנחנו, גם אל מול המושב עצמו

אסף זמיר:  כל הדבר הזה בטיפול

אסף זמיר:  אני מקווה שעד סוף מחר אנחנו כבר נהיה מאחורי זה

אסף זמיר:  זה לגבי לקבל את הקרקע

צביקה פוגל: זה חשוב בשביל הסדר הטוב

אסף זמיר: לקבל ולמסור אותה אחר כך

אסף זמיר:  כמובן אנחנו מחזירים אותה במצבה כמו שהיא צריכה להיות

צביקה פוגל: יפה מאוד

ארז בן דוד: העברת מקל היא לא רק קרקע

ארז בן דוד:  העברת מקל קשורה גם לאנשים

ארז בן דוד:  ההילולה אולי נגמרת ב-07:00, אבל ב-07:01 הציון פתוח ואנשים מגיעים

ארז בן דוד:  ההר, יש בו אנשים כל הזמן

ארז בן דוד:  העברת המקל היא קשורה לא רק לתשתיות אל גם לאופן שבו מסיימים את הניקיון, מסיימים את האחזקה, מעבירים את המקל בציון עצמו, מחזירים לסדרנים שיש שם כל השנה

ארז בן דוד:  העברת מקל צריכה להיות תוכנית מסודרת לאופן שבו הדברים נעשים

צביקה פוגל: העברת מקל חייבת להיות מסודרת

יוסף דייטש: זה ברור שאף אחד לא הולך להשאיר את ההר - - -      

ארז בן דוד: זה צריך להיות מתוכנן, זה מה שאני אומר

ארז בן דוד:  תכנון לפני, תכנון אחרי, בתאום ובכתב

צביקה פוגל: הערה במקום

צביקה פוגל:  עוד מישהו? אדוני

יוסף דייטש: אני חושב שהשבנו לכל הדברים

יוסף דייטש:  אני מודה לך היושב-ראש על הישיבה הזאת

יוסף דייטש:  היא הייתה ישיבה חשובה כי ככה אנחנו נוגעים בכל הנקודות

יוסף דייטש:       נקודה אחת שאני רק רוצה לגעת בה זה לגבי מה שקרן אמרה

יוסף דייטש:  אנחנו תיאמנו עם קרן ועם היועץ המשפטי שלה לפני כן

יוסף דייטש:  אני לא יודע בדיוק איפה נפל הבאג שהיא לא קיבלה את תזכיר החוק

יוסף דייטש:  אין לי מושג איך זה קרה

יוסף דייטש:  אם זה קשור אלינו אני מתנצל, זה לא היה צריך לקרות

יוסף דייטש:  ברור שהיא הייתה צריכה להיות

יוסף דייטש:  בסיכומים שלנו איתה סוכם שהיא תקבל

יוסף דייטש:  התייעצנו, עשינו שיחה מקדימה לפני

יוסף דייטש:  היא הגוף היחיד שישבנו בגלל שידענו ששוחחנו קודם

יוסף דייטש:  היועצת המשפטית שלנו והיועצת המשפטית שמלווה אותנו, שרית דנה והיועץ המשפטי שלה וקרן הטמענו פחות או יותר את הנקודות של מה שהיא העירה

יוסף דייטש:  איך קרה שהיא לא קיבלה את תזכיר החוק? אם זה קרה אצלנו, אני לא יודע מה, אני מתנצל

יוסף דייטש:  היא צודקת

יוסף דייטש:  היא שותפה שהיא חייבת להיות מסונכרנת איתנו בכל הנושא הזה

יוסף דייטש:       לגבי הנושא של מינהלת, שתבינו, כי אנחנו רצים מאירוע לאירוע

יוסף דייטש:  כמו שאנחנו חשבנו פה שהישיבה הזאת תהיה מ-12:15 עד 13:30, אנחנו כבר נמצאים בשעה 14:30, כך שאנחנו מתאחרים

יוסף דייטש:  המינהלת קום תקום ויכול להיות שכמו שאתה אומר, הישיבה הראשונה שאנחנו נעשה איתה זה בשטח, אבל אנחנו נקבע מועדים

יוסף דייטש:  נמצא פה העוזר שלי יהודה, הוא יודע שהוא צריך לקבוע עכשיו פעמיים בשבוע ישיבת מינהלת

יוסף דייטש:  היא יכולה להתקיים גם בזום, כל הגורמים

יוסף דייטש:  כל אחד יאמר את דברו, נשתדל לעשות את זה קצר ולהניע את התהליך

יוסף דייטש:       שוב אני אומר, אחריות גדולה מונחת על כתפינו

יוסף דייטש:  זה לא פשוט

יוסף דייטש:  כולי תקווה שכמו שאתה עושה פה, אנחנו נמשיך הלאה להיות מסונכרנים

יוסף דייטש:  אני מאמין שנשתמש בשירותיך

יוסף דייטש:  אני הייתי רק מבקש, אם יש אפשרות להביא את התשובה לגבי נושא הביטוח ביום ראשון לסיור, שאנחנו נוכל במשהו להרגיע גם אותה וגם אותנו שאנחנו מנוהלים בנושא של הביטוח

יוסף דייטש:       לגבי הנושא של מה שכב"ה אמרו, אנחנו קבענו איתם המשך סיור

יוסף דייטש:  אחרי הקפ"ק שיש לנו ביום חמישי עם המשטרה אנחנו נסייר איתם

יוסף דייטש:  הצוותים שלנו, יועצי הבטיחות של המפיק ויועץ הבטיחות שלנו יודעים שהם צריכים להביא לישיבה ביום חמישי סט, ספר מדויק עם הנחיות הבטיחות, מה הם הולכים לעשות, לקבל את הערות המשטרה, וכמו שארז אמר לגביו שהוא רוצה שזה יהיה בכתב, אנחנו נביא בכתב, נקבל חזרה בכתב, נקבל את ההערות

יוסף דייטש:  ביום ראשון נוכל לתת לכם עדכון מה היה בישיבת הקפ"ק הזו ועל המשך סדר העבודה שלנו

יוסף דייטש:  אני בטוח שאתה תמשיך הלאה ללוות אותנו עד לסוף המתוק בעזרת השם, שנוכל לחגוג

צביקה פוגל: אז בואו נתחיל עם הסוף, כמה מילים שלי לסיום

צביקה פוגל:  קודם כל שוב תודה רבה לכל מי שטרח והגיע לכאן וטורח גם ביום-יום כדי שהאירוע הזה יתקיים

צביקה פוגל:  תעשו לי טובה, בסיכום שנעשה אחרי האירוע אני לא רוצה להגיע למצב שבו אני אומר, הדרך לגיהינום רצופה כוונות טובות

צביקה פוגל:  לא רוצה להגיע לזה כי יש פה מלא אנשים טובים

צביקה פוגל:  יש פה בעלי מקצוע מהשורה הראשונה

צביקה פוגל:  יש פה אנשים שאפשר לסמוך עליהם

צביקה פוגל:  לא יכול להיות שהתוצאה שלנו תהיה גרועה, ולכן אני מבקש שתיקחו לעצמכם כמה נושאים שמאוד חשוב לשים אותם כנר לרגלנו

צביקה פוגל:  אנחנו לא מסכנים חיי אדם באירוע הזה

צביקה פוגל:  לא לוקחים שום סיכון

צביקה פוגל:  אני אומר לכם את זה מראש

צביקה פוגל:  כל מי שמתלבט, יש לו את הגיבוי ממני, אל תתלבטו

צביקה פוגל:  אני אומר לכם, למשטרה, בכל מקום שבו אתם רואים מספר ימים לפני האירוע שהתנאים לא התממשו או ההבטחות לא קוימו, לעצור, לבוא ולהגדיר, השטח הזה, לא יהיה בו אירועים או הפעילות הזאת לא תתבצע

צביקה פוגל:  אל תיקחו סיכונים שאין לנו עליהם שליטה

צביקה פוגל:      המורכבות של האירוע הזה היא כל כך גדולה שאם לא נעשה טבלה של חלוקת אחריות, הרב יוסף דייטש, אם לא נעשה טבלת כוחות ומשימות וטבלת אחריות לכל דבר באירוע הזה, כל אחד צריך לדעת מה אחריותו, מאוד ברור, ושכל אחד, זה יופיע לו מול העיניים, ולך, אתה תדע כל הזמן מול מי הדבר הזה עובד

צביקה פוגל:       הייתה פה שאלה על נוכחות

צביקה פוגל:  מאוד לחצו אותנו כמה אנשים יהיו, כמה אנשים לא יהיו

צביקה פוגל:  הנוכחות היא תוצאה של משוואת איזון שכוללת את כמה יכולת התפוסה של המקום באמת, כמה אנחנו מסוגלים לשלוט מבחינת כוח אדם ששולט על האירוע ומה הבטיחות והביטחון של החוגגים באותו רגע

צביקה פוגל:  אלה שלושת הגורמים שכל פעם תחליטו לפיהם כמה כמות האנשים שאני מאפשר להכניס? מה התפוסה, מה היכולת שליטה שלי, מה אומרים אנשי הביטחון והבטיחות? זה הדבר שצריך להנחות אותנו

צביקה פוגל:  צריך לראות שאנחנו באמת כל הזמן נמצאים סביב העניין הזה

צביקה פוגל:       דובר פה על הריסת מבנים בלתי חוקיים

צביקה פוגל:  חברים, אם יש מבנים כאלה, קודם כל לסמן אותם

צביקה פוגל:  מה שניתן להרוס, להרוס

צביקה פוגל:  מה שלא ניתן להרוס, לגדר ככאלה שאסור להיכנס אליהם, אסור להתקרב אליהם

צביקה פוגל:  שלא בסוף נעבור את האירוע נהדר ובסוף יהיו לנו נפגעים מאיזה מבנה שלא היה צריך להיות שם ומישהו בטעות נכנס אליו או שהוא בטעות נפל

צביקה פוגל:      נושא הביטוח, אני מבטיח להיכנס בימים הקרובים פעם נוספת לעניין הזה ולראות איך אנחנו כן מנהלים את זה

צביקה פוגל:      מינהלת פרויקט, אני מניח שמתוך מה ששמענו כולנו עכשיו את הפרויקטור, את הרב יוסי, מבין את החשיבות של העניין הזה

צביקה פוגל:  צריך רק לראות באמת שכל הגורמים נכנסים לשם כולל בריאות וכאלה, ותנחה לוחות זמנים אחרונים, עד מתי אתה נותן לכל גורם להכין את מה שהוא מחויב לו

צביקה פוגל:  אל תתפשר

צביקה פוגל:  אנחנו נתפשר, נגיע בסופו של דבר למקומות הלא נכונים

צביקה פוגל:      העברת מקל, שמעתי את זה פעם ראשונה הבוקר

צביקה פוגל:  אני שמח להיחשף לזה

צביקה פוגל:  אני מקווה שנדע לתת את זה

צביקה פוגל:       הדבר האחרון, חלוקת כרטיסים שדיברו עליה פה

צביקה פוגל:  בדיוק לפי אותו רציונל, כמה אנשים באמת אנחנו רוצים בכל נקודת זמן, כך שהם יוכלו ליהנות ולחגוג

צביקה פוגל:  לא לסבול ולא להכניס אותנו למצב שאנחנו לא רוצים להיות בו

צביקה פוגל:      אני חוזר למילות הפתיחה שלי בסיכום

צביקה פוגל:  לא מסכנים חיי אדם

צביקה פוגל:  לא שווה לנו

צביקה פוגל:  אנחנו רוצים שאנשים שיהיו שם יחגגו וישמחו

צביקה פוגל:  אז יהיו כמה שיכעסו עלינו שהם לא הצליחו להגיע כי לא נתנו להם אישור, אבל הם יכעסו עלינו חיים, לא יכעסו עלינו מתים

צביקה פוגל:  תודה רבה